Na Fa, Lawngfangkheh Zuk Zoh Ih A Um Tikah Ziangtin Tuah Ding - Chinland Today Media\nNa Fa, Lawngfangkheh Zuk Zoh Ih A Um Tikah Ziangtin Tuah Ding\nOctober 19, 2012 5:20 am·0 comments\nNu le pa in fa le lawngfangkheh zuk tthalo pawl an zoh tikah ziangtin an tuah ding?\nHmaisabik ah cun, thil a takih cangmi pawl kan theih hmaisa a ttul. Tusun ah “survey” ih an hmuh dan vek a si le:\n· A tlangpi in hmaisabik lawngfangkheh zuk pawl an zoh hi kum 10 ah a si. Hrekkhat cu kum 10 hnakih nauhak tla an um.\n· 90% kum 8 ihsin kum 16 mi in online in an zoh.\n· 80% kum 15 ihsin 17 mi in video in an zoh.\n· Kum 16 simi, 5 sungah 4 in online in an zoh thei ringring.\nA pawinak pakhat cu kawhhran tampi ah hivek thuhla hi rel le simtthat nak a um nawnlo. Khawhhran ih pulpit par ihsin le mino group tivek khalah sim le rel tlang nak a um nawnlo. Inn lam khalah, hivek thuhla hi a hnial in kan hnial. “Kan innsang ah cun, hivek ah buainak a um lo kan ti ttheh”.\nTthanthar tampi cu rualpi hneh ihsin hivek lam an zir thok. Abikin smart phone nei ih, internet restriction umlo ih tuahmi pawl an si duh. Zumtu tiaw pawl, mipa 50%-60% in lawngfangkheh zuk an zoh ti hmuhsuah a si fawn.\nNa fa hivek zuk tthalo a zoh na hmuh a si le na tuk le ningzat ding khawpin kawk le sim si sawnlo in, a nem zawngin sim thiam a ttul. Culo le, theihthiam aw lonak, ningzat nak le thinnat nak le sual tuah duh sinsin nak le mahten, thiar fihlim aw duh nak a suak tir thei.\nAtanglam ih nganmi pawl hi hivek zuk tthalo an zoh tikih, step tete nun simaw dan an si.\n1) A takin tuah tum aw (Be Proactive):\nTusan kawhhran tampi cu thil a cang zomi ah lawng thusim an hmang. Cucu inn pakhat a hrek tluk kang hnu lawngah meimit tum thawn a bangaw. Na fa in nu le pa (sex) thuhla hi a rualpi hnen in si lo in, nu le pa hnen ihsin an theih hmaisa sawn a ttul. Hilam ram (Western)dinhmun vek a si le cu kum 8 tluk ihsin an theih a ttha. Culo le an thinlung pitlin dan ih zir in sim an ttul. Hitin ti ruangah, a zaten sim ciamco ding ti silo in, an kum ih zir in an theih ttulmi le an ralring ttul mi tete, an tawn hlanah sim ding tinak a si.\n2) Pathian ih nu le pa sinak, tumtahmi simfiang aw (Set God’s standard for sex):\nPathian in nu le pa sinak cu nupa thianghlim ten neiaw hnu ih hman dingah lawng a tuah ih cucu nu pakhat le mipa pakhat veve hrang lawngah a si. Ningzat ding a umlo bakah, Baibal sungah khal fiangzet in Pathian in in sim mi a si. Nupa karlak siarlo nupa sinak va hman cu sual a si ih, cumi in ningzat le mualpho nak a suah tir thei.\n3) Timlam cia aw (Plan ahead):\nNa fa le pawl lawngfangkheh zuk pawl zoh thei cin an si hlan ihsin timtuah nak nei cia aw. Tthim nak ah, TV neilo lawlaw lole “block” sak. Cuvek thotho in computer khal ah “block” nak ret sak.\n4) A ttul tikah, na tawndah mi pawl sim ve aw (When appropriate, share your story):\nNa fa a tthanlian vivo vekin, na no can laiih, hivek lam thawn pehpar in narak tawnmi pawl sim ve aw. Nangmah khal tihsa thawn ummi minung na si zia sim fiang aw. Himi in na fa thawn nan pehtlaih aw nak le thuruah duh aw nak a ti kau vivo ding. Zumtu cu hivek lakah Pathian in nehtu sinak in pek zia sim fiang aw.\n5) Lau/phang tuk hlah (Don’t freak out):\nNa fa le khal nangmah thawn nelaw zetin thu ruahaw/rel tlang thei dingin biak aw. Na tuk in kawh le ningzat in tuah an si le nu le pa thurawn duh nawnlo nak le mahten si lolo khawruah ih um le a si lo zawngin nun duh nak a suak sawn pang thei.\n6) Duhdawt zetin aw nem ten biak aw (Maintain a kind, compassionate tone):\nThinheng tuk laiah ttawnglo ding in zuamaw. A ttul le na nupi/pasal hnenah na thinheng nak sim hmaisa aw. Thlacam aw. Thinheng tuk lai ah nun sim tum hlah. Duhdawtnak aw nem thawn nun sim sawn aw.\n7) Tumtah mi theitum aw (Remember the goal):\nTumtah mi sawn cu bawm, lamzin dikah fehpi le na fa le tleirawl an sinak lamzin ah fehpi kha a si. Fa le tampi cu thinlung hngawkin ka nu le pa in ziangtin in ti pei tiih, an umlai fang caan a si. Nangmah lala khal na nu le pa in ziangtin lo ti ve sehla timi ruat thiam in, nu le pa cu ziang tik khalih, an beunak le an harsat caan ih an pan nak hmunnuam a si zia lang tir aw.\n8) An simmi ngai tum sawn aw (Focus on listening):\nMah sawn riangri ttawngtam tuk hmaisa le thil a feh sual thei. Mawhthluk hlanah, thusut nak thawn thawk hmaisa aw. Aw nem ten, ziangtin hivek zuk tthalo an zoh thawkih, ziangtluk a rei zo ti pawl sut tum aw. Mi tampi cu hivek zuk an zoh/hmu ruangah thinheng le ningzat tla an um ih, nu le pa hnenih an ruahnak an sim tikah, cu pawl tla cu an hlo ttheh thei. An simmi ih zirin nu le pa in lamzin dik le nundik ah kaihhruai thei an si. Cubakah, hivek ih lemcang pawl cu an cang laiah, zuri le siri ih tuahmi a tam bakih, ngaingai ih cawnlo ding a si zia pawl sim aw. Pathian mithmu ah fihnungza a si zia le Pathian ih tumtahmi le duh zawng nu le pa sinak sim fiang aw.\n9) Nuamten/ngaihttha in an um thei nak dingin tuah aw (Put them at ease):\nNgaithiam theilo mi sualnak an tuah lo ti thei sak in, na fa le na duhdawt zia fim fiang aw. Jesuh cu kan sualnak thianfai dingah a thi ih ngaithiam kan si zo thu le tuah nawnlo ding in thlacam ding in zirh aw.\n10) Tlacam tlang aw (Pray with them):\nThlacam sak aw. Mithmuh sualnak an tuahmi pawl sual ngaidam nak dil tlang uh. Fa le pawl in an duh le nangmah ih na thlacam vekin lo cawng vivo seh. Sualnak pawl phuanaw hnuah, Pathian hnenah in ngaithiam ruangah tin lungawi thu sim sal uh. Cuticun, fa la pawl ih thinlung ah thianfai/ thianhlim nak a um ve ding.\n11) Tuah dingmi, anmah thawn nei aw (Make action plan with them):\nFa le pawl kha ziangvek in tukforh nak ih luat thei dingah timtuah nak an nei duh timi sut aw. Himi in nu le pa lawnglawng rinsan loin, kan mahten khal kan tuah thei timi rinsan aw nak lungput a nei tir ding. Cutin, na ruah banglo in, idea tthattha le tuah ding tthattha khal an lo pe ve thei ding..Tuah theimi pawl…………\n· Hnaihngawk nak pawl khamsak tthehaw (Mtt.5); Computer, le phone tivek in hivek lem/zuk tthalo an zoh a si le “ap/software solution” lei aw la khamsak thei a si. Zuknung, game le rualpi tivek hnen ihsin a si ah cun, a ttul dandan in, hnamhnih aw lo dingin tawlrel sak aw.\n· Rinsantlak an si le silo a can tuah sak in check ttheu aw (James 5:6); Zarhkhat veikhat lole thlakhat vei khat tivek in ziang an bang ti check ttheu aw. Ziangtluk in an sual timi zohsak nak sawn si lo in, ziangtluk in rinsan an tlak timi ah focus sawn aw.\n· An hrangah nitin thlacam in,anmah khal thlacam fial aw; Hihi nasa zetin thlarau ral an do ti theih a ttul. setan khalin a cang thei tawkin a thlem tum ringring ti theih a ttha. Lawngfangkheh zuk tthalo pawl zoh hi leilung pi tawknak a si lo ih, kan Pathian cu kan tawnmi harsat nak hnakin a tum sawn ti kan theih a ttha. Nu le pa in duhdawt nak le aw nem te thawn kan sim thiam ding khal a thupi zet. (Galatians 6:1)\nChin Ramkulh Biaknaklam Mipum Dinhmun\nHecker lak ihsin facebook kilhim dan\nKum 8 Lai Thantlang Ih Zu Khamnak An Tuah Mi An Hlawhsam\nMawtaw Zuangthei Theh Zikte\nGalaxy Star 2017 ih Chinmi Pahnih Vote Pe Ding ih Sawmnak A Tam\nRihli Tidai A Liam ih Loram E-kah 18 An Siat\nSalai Cung Awng Ih Melody Mipi Duh Co\nNa Hawl mi Taktak Ziang A Si?\nKum 91 Pitar In BA Degree Ngah; Zirnak Ah Tlai Ti A Um Lo\nEgypt Ram ah Tlangleng An Pah aw ih Minung 40 Lenglo An Thi\nMizoram Khawrel Siatton Hrang Falam Ihsin Bawmnak Pek Tum\nLeimin Le Nikhua Ceen In India Le Nepal Ram A Silh\nPu Duh Cung Nung Zato A Thleng\nNew York Mipi Tamnak Hmun Ah Mawtaw Tlan Lut; Mi 1 Thi 22 Hliam\nI Hngak Hrih Aw\nChit San Maung Fanu In Nauhak Pawl Țingțang Tum Zirh\nRamsung Ah Beer Lak In Zem Thlang Ding\nZinghmuh Tlang Ramkulh Lentualhmun National Park Ah An Tuah Ding\nMizoram Ih Vok Pulhnat Swine Fever Ruangah Vok 210 Thizo\nIndia Ah Naute 60 Ni Hnih Sungah Thi\nNunau le Uite, Mipa le Zawhte\nTikhur sungih Sanghrang\nNun A Cem Hrih Lo\nKa Lo Duhdawt\nDutch Mi Tirhfak pawl\nBezai License (Poetic License)\nLungmuril ih Pekhlannak\nCopyright © 2017 — Chinland Today Media. All Rights Reserved Designed by WPZOOM


CDM Palik Raltlan Umnak Inn Cu Motor In A Pah Cim Ih Hliamtuar 8 An Um – Meifar\nCDM Palik Raltlan Umnak Inn Cu Motor In A Pah Cim Ih Hliamtuar 8 An Um\nJune 3, 2021 admin Lawrkhawm 0\nJune 3 zanlam nazi 5:30 hrawng ah Mizoram, Phunchawng lamzinkap ih um inn 2 cu motor tumpi ke 12 nei in a pah cim. Inn 2 ahcun innsang 4 an khuasa ih innsang 2 cu Myanmar ram buainak ruangih tlan CDM palik innsang an si.\nAn inn le a pahtu motor khal an liamtla thluh ih hliamtuar minung 8 an um, motor driver cu hnamdang mi a si ih tlanhlo a tum nan khuatlang hruaitu pawlin an kai man.\nHliamtuar 8 cu Aizawl Civil Hospital ah an tlanpi hngal ih Lai Christian Fellowship (LCF) Pastor hoha in an buaipi. Hliamtuar pakhat cu a bese deuh ruangah siizung ah admit cih a si ih midang 7 cu an hliamhma pawl an tuamhlawm hnuah an tlunpi sal.\nAn umnak inn a siat thluh ruangah Phunchawng hruaitu pawlih tawlrelnak in tlawnginn ah an umter sung. Khua a thim zo ruangah an inncim bungrua pawl cu thaizing June 4 lamah an buaipi sal ding.\nLai Christian Fellowship hruaitu pakhat in “Siizung ih an admit mi cu CDM ih lut police officer a si. A hngawng le a awm ah hliam a tuar, midang 4 khal siizung ih riah ṭul dinhmun an si nan tulai Covid-19 ruangah an tlung sal. Lu kuai, kut ke hliamtuar an si, CDM palik ih fapa thla 1 mi ih lu a kuai. An zaten tlawnginn ah an um” a ti.\nEsther Dawt Chin Sung “Ṭapa Vek Ih Ka Duhdawt Mi Benjamin Sum Dam Lohli Hram Aw”


Indonesia Milar Hminthang Le A Pasal Cu Motor Accident In An Thi, An Thih Hlante Ah >>> – Meifar\nNovember 5, 2021 admin Leitlun 0\nKum 27 mi Vanessa Angel cu Indonesia ram ih milar hminthang pakhat a si. Actress, model le singer ṭuan rero lai a si ih zuknung tampi ah a tel. A pasal Febri “Bibi” Andriansyah thawn fapa nauhakte pakhat an nei.\nNovember 4, 2021 ah Jakarta ihsin Surabaya ah puai hmang dingin an va feh. Motor sungah cun minung 5 an to ih an nuamaw zet, motor sungah an fapa Gala le nau umtu. An driver pawl thawn minung 5 an um, asinan vanduai thlak zetin lamzin ah accident an tong ih a hmun ah an nupa in an thi.\nAn fapa telin midang pathum khal hliam nazet an tuar ih an kiang naibik siizung ah an tuamhlawm rero lai. Accident an tong hlante ah an motor sungah an zukaw ciamco ih online parah an tarlang, motor sungih an um lai cu video in an zuk ih nuamaw zetin an tarlang.\nCumi hnu reilote ah accident an tong ih an thi ti thuthang mipi in an thei cu mak an tiin an lau tuk. Lamzin palik bawi in “Driver hi a ithmu ruangah an cangsual. Himi sun cu nikhua a ṭha ih traffic khalah buainak zianghman aum lo” a ti.\nTedim Ah Ralkap Le Mipi Kilhimtu Pawl An Kapaw Ih Ralkap 2 An Thi


Sang/Sau A Duh Tuk Ruangah A Ke Pahnih A Tuah Sau – Meifar\nSang/Sau A Duh Tuk Ruangah A Ke Pahnih A Tuah Sau\nMitawi pawl hi an duhnung zet an ti ṭheu nan ṭhenkhat cu an co tawk ah lungawi hna an thiam lo ih midang thil an daw ṭheu. China, Hanoi khawpi ih um fala kum 25 mi Hyanna hi 148cm lawngin a sang (feet 4:8).\nNunau sang zet si a duh tuk ruangah surgery tuahdan ding a zingzoi, siibawi Dr. Doan hnenah thu ava rawn ih siibawi in tlawngkai ṭheh hmaisa aw arak ti. Tlawng a kai ṭheh hnuah taima zetin hna a ṭuan hruthro, nikhat ah hna pathum a ṭuankop.\nA hnaṭuan cu Korea ṭong let, online parah hnipuan zuar le midang hrangah comic book a letsak ṭheu. A sumpai cu thildang hrangah a hmang lo, a ke surgery tuahnak dingah a khawl.\nCutin, siibawi in a ke pahnih cu a tuahsau sak ih sumpai tam zet a cemliam. 7cm in a sang bet, thla 4 sung an tuamhlawm hnuah kianghrol ṭullo in amahten a feh thei zo, online parah a zuk cu a tarlang ih a lungthlitum vekin a sang ruangah a lungawi tuk.\nNunau Ruangrai Fate Cu >>>\nBuainak Hawl Ringring A Pasal Cu Zanriah A Tuahsak Hnuah >>>


Ralhrang In Pitar Kum 62 Mi Pawngsualtu Ralkap Cu Kum 20 Sung Thawngtla Dingin Hremnak An Pek Thu An Phuang – Meifar\nRalhrang In Pitar Kum 62 Mi Pawngsualtu Ralkap Cu Kum 20 Sung Thawngtla Dingin Hremnak An Pek Thu An Phuang\nDecember 11, 2021 admin Myanmar 0\nShan State, Kutkai Township, Fakhat khua ih um pitar kum 62 mi, Kachin miphun cu ralkap pakhat cu November 7, 2021 ah a pawngsual.\nPitar cu an hmuan sungah a um ih a hmuan kiangah ralhrang pathum in tidai an va khai, cutawk ah ralkap Min Min Soe (336th Brigade) cu hmuan sungah a va lut ih kut a thlak ciamco hnuah a sualpi. Cumi hnuah ralhrang pawlin zingzoinak an tuah ih thudik a si thu an phuangaw.\nDecember 10 sun ah pitar kum 62 mi pawngsualtu ralkap cu kum 20 sung thawngtla dingin a thu an ṭhencat thu ralhrang pawlin an phuang. Cun, himi khua ih ralhrang pawl hotu khal hremnak an pe ve thu an phuang nan ziangvek hremnak an pe ti cu an tarlang lo.\nNovember 11, 2021 khalah ralhrang pawlin Chin ram, Tedim ramsung ah nau nei pekte nunau kum 30 mi cu an pawngsual ciamco, himi zan thotho ah an khuasung ih naupai lai pakhat khal ralhrang pawlin an sualpi. Himi Chin ramsung ih thilthleng cu ralhrang pawlin zingzoinak an nei rero lai thu an phuang nan thudik a si tin phuangawknak zianghman an nei hrih lo.\nFala Pakhat In Pacang Milian Zet A Nei, Asinan Ziangtin Sumpai A Nei Ti A Theih Veten A Ṭhen\nDr. Laltanpuia Ih Nupi Damsung Thawngtla Dingin A Thu An Ṭhencat


Snak The Ripper feat. Onyx (Fr... -'Vandalize Shit'Special Ed -'I Got It Made'Ghostface Killah (of Wu-Tang C... -'Apollo Kids'N.W.A (DJ Yella & Dr. Dre & Ea... -'Express Yourself (Remix)' Narrow Results by:Category< All CategoriesAll Music VideosNewer Music Videos (3)LetterAll Letters# A B C D E F G H I J K L M N O P Q R S T U V W X Y Z LabelAll LabelsDuck Down Music (1)Rhymesayers Entertainment (1)The I.A.N. Group (1)Director< All DirectorsPunit DhesiVideo QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (3 Items Found)Page: 13:02Fashawn feat. Berner (of Taylor Gang) - 'Kush Jar'(Music Video)Added: Apr 9, 2013Views: 305Label: The I.A.N. GroupSong Producer: Nima FadaviVideo Director: Punit Dhesi


Arapthlak zetmi “George Floyd Challenge” Social Media ah a lar - Falam Online Media\nJune 4, 2020 admin\t0 Comments Social Media ih lar\nMidum George Floyd, palik kut sung ih thihdan cawng lai video cu ‘George Floyd Challenge’ timi hmin in social media ah a lar ih mipi ih relsiah le palik tiang ih zingzoimi cangvaihnak ah a rung cang.\nHih cangvaihnak sung ahcun palik in George Floyd hngawng ah a khuk thawn a nen vekin mi pakhat in a rualpi lole mi pakhatkhat hngawng ah nen in video zukaw a siih cui video cu ‘George Floyd Challenge’ tin hmin pekin social media ah thlah a si.\nFacebook le anau Instagram cun an theih veten kan community standards daan a pahbal a si tiin an hlon ṭheh ih zuk thar mi ret tum khalle ngahlo dingin an tuah.\nAsinan acak zetmi internet san a si vekin social media ih thlah mi ‘George Floyd Challenge’ video hrekkhat cu miṭhenkhat in an rak hmu man thotho ih report nak an nei.\nTiktok social media app hmang pawl khal in rampi tiang buainak thlentu a si ruangah le larduhnak, hnihsuaksainak vek men ah hmangin, mi riahsianak cu hmuhsuamnak ah hmang ding a si lo tiin Tiktok ihsin hlon lohli dingin hmin sign nak an tuah ih Tiktok ihsin khal hlon hlo thluh a si.\nPalik lam khalin ‘George Floyd Challenge’ thuhla thawn pehpar in thungaithlak takin zingzoinak an nei ih George Floyd thihnak cawng in video a thlahtu siding zumhmangmi mipa kum 19 le kum 18 mi pahnih cu an kai zo a si.\n← Kerala state in A DangLam zetmi “First Bell” Fimzirnak a hmang thok\nṬap phah in : Kan neihsun Paisa thawn Dinsuahmi Dawr in siatsak →\nChina : Covid 19 nat karh zailo dingin Tawkua swabs test nak an nei\nMithiRuak pahnih thlengaw ngah pang


PDF in Bomb thawn Ziinan Pipeline an puah siat | Falam Online Media\nJuly 24, 2021 July 28, 2021 Ni Hnem Sung\t0 Comments\nJuly 27 zaan nazi 8 hrawngah Mon ramkulh, Thaton (သထုံ) peng, Sakhangyi khua kiang ih SAC ralhraang gas pipeline cu Mon PDF pawl in bomb thawn an puah siat tiah thuthang a suak nan kiangkap khua pawl cun ziinan pipeline sawn a si tiah an sim fiang.\nKan ram boruak thawn ziangtik ah ral a tho ding, ziangtin kan him thei ding tiah ruatin donhar ih um rerotu Sakhangyi khua kiangkap pawl cu zaan lai ih ziinan pipeline puak mi cun a lau ter hai ih ralbuai ah ruatin a zaanzaan rorin Inn le Lo suah san ih beunak hawl tu khal an um tiah khuami pakhat in Shan hrambun media hnen ah a rel.\nAmah cun “Zaan nazi 9 hrawngah puak kuai thawm ring zet a suak ih thil rim sia zet khuasung ah a naam thluh. Ralbuai ah ruatin beunak hawltu an um ih a tangta pawl khal thinphang in ṭhiṭhaten kan it thei lo. ”\n“Zing khuavang ah kan va zoh cu ziinan pipeline puakmi a rak si. A rim a sia zetih lamziin pawl khal ziinan rong a kai thluh. Apuak dan hi mahte puakkuai menmi cu a si lo ding. Miṭhen cun PDF pawl cangvaihnak a si tiah an rel” a ti.\nHimi pipeline thu ah internet cahmai ahcun Thailand ram ih va lut mi SAC ralhraang gas pipeline si in le bomb thawn puahsiattu hi Mon – PDF si in an tarlang nan himi ca kan ngan tiangah SAC ralhraang siseh, PDF lam khalin thusuahnak zianghman an nei lo tiah kan thei.\n← SAC ralhraang UN ih hrolhawk tum ve cu an hlawhsam neknek\nFalam le Mindat ah kahdonak a suak ih mipi humtu lam ah nunnak liam an um →\nRalram ih thihhlohding phangah SAC ralkap 20 lenglo tlanhlo


Tahan Ah Rit Theihsi Zuartu An Kai - Chinland Today Media\nTahan Ah Rit Theihsi Zuartu An Kai\nJanuary 17, 2017 9:58 pm·0 comments\nKalaymyo : : Tanhan, Taungphila le Seipanmyin pialnak lam zin ah Kenbo R 125 thawn rit theihsi phurtu Go Suan Mung cu Jan 16, zanlam nazi (3:15) hrawngah Kalay Palik in an kai tiah theih a si.\n” Report kan dawn dan vekin a fehnak ding zin in kan rak bawh. Wesley zin lan, Seipanmyin zin a ra pan rero thu kan dawngih lamzin kan block. Rit theihsi hlum (3520) a kut ah kan kai ” tiah Kalay palik Thiha in a sim.\nSihlum zuartu hi Kalaymyo, Chanmmyih Aungsi vengih Go Suan Mung ( Kum 44 ) a si. A tlunthu rel sak dingin Kalay Palik in hma an la rero.\nLettu : Thanghlei Cinpak\nMore from my siteHaimual ah Mi 18 in Sang An Ei SualChin Deirel Arsi Rev. James Ṭial Dum Pialral In KaisanChin Ramkulh CM Pu Lian Luai Le Kaihhruai Chin Ramkulh ih Hnaṭuan DaanKum 8 Lai Thantlang Ih Zu Khamnak An Tuah Mi An HlawhsamChin Ramkulh Lamzin Tuahṭhatnak ah JICA in Cet 100 Lenglo Pe DingGCO Hotu Le Australia Ih Falam Hruaitu Tonawknak Nei


Sairang Tiva Ah Ni 2 Ah Mi Pahnih An Pil That – Meifar\nSairang Tiva Ah Ni 2 Ah Mi Pahnih An Pil That\nApril 2, 2022 admin Lawrkhawm 0\nMizoram, Sairang Tlawng lui ah ni 2 ah mi pahnih an pil that, an pil thatnak hmun khal a bangaw. Mani April 1, 2022 zanlam nazi 4:00 hrawngah Sairang venglai ih um nauhak kum 10 mi Vanlalduata cu Sairang Tlawng lui ah a pil that.\nVanlalduata hi Aizawl ihsin ra tlawng an sungkhat pawl thawn nuamaw dingin tiva ah an va feh, simlam ah a hmel an hmu lo ruangah an hawl. Tlawng lui ah a feh dah lo ruangah tiva ah a tla si ding tin tiva hnuailam ah an hawl nan tidai a nawi deuh zo ruangah an hmu lo.\nA thuhla thei in Sairang le Sihhmui lam ih mi tlawmngai pawlin an va hawl bawm ih simlam nazi 5:30 hrawngah a ruang an hmu. Tuisun April 2, 2022 zanlam nazi 4:00 hrawngah tlangval kum 23 mi Immanuel Lalawmpuia cu hitawk hmun thotho ah cansualnak a tong.\nImmanuel Lalawmpuia hi Mualpheng khuami a si ih tu’ah Aizawl, College veng ah an um. Vanduainak tong an um ti an theih veten Sairang le Sairang Sihhmui mi tlawmngai pawlin ruang an hawl ih zanlam nazi 5:30 hrawngah ruang an hmu. Sairang YMA hruaitu in, “Lalawmpuia hi T. Romana college kailai a si, a rualpi pawl thawn nuamaw dingin Sairang Tlawng lui ah an feh ih vanduainak an tong.\nTuisun ih vanduai an tonnak hmun thotho ah mani April 1 simlam ah Sairang nauhak Vanlalduata ih cansualnak hmun a si. A hmun kel ah nizawn in nunnak hlu zet can a si cu a vanduai thlak tuk aw” a ti. Lalawmpuia ruang cu Sairang Police station ah lak a si ih, Sihhmui Br YMA in kuang an tumsak, Sairang Br YMA in caanserh an hmang hnuah an thlah ding. (#Mizo Special Report)\nKalaymyo Ah Leiba Ruangah Tualthatnak A Thleng\nMizoram Motor Cansualnak Ah Mi 4 An Thi


Falam khua Lut/Suak nak Gate pahnih ah an Duty nawn lo ding | Falam Online Media\nFalam khua Lut/Suak nak Gate pahnih ah an Duty nawn lo ding\nJuly 21, 2020 July 21, 2020 Ni Hnem Sung\t0 Comments covid - 19\nCovid 19 boruak ruangah Falam khua luh/suaknak ihsin gate pahnih tuah in, mi lut/suaktu zohfelnak an rak nei ṭheu mi cu July 19 ihsin an tuah nawn lo tiah theih a si.\nCovid 19 lak ihsin Falam khua a him theinak dingah khawsung luh/suahnak Lungpi ah gate pakhat, Kalay lam ihsin Falam khua luhnak, Cinmual ih Sun Ceu khaan ah gate pakhat tiin khawsung lut/suaktu rak kil ṭheu a si nan tu ah cun, cuih gate pahnih ihsin mi lut/suak an bawh nawnloding a si.\nRampi cozah tawlrelnak in ramleeeng ihsin tlungtu pawl lawng Quarantine lutter a si ruangah Falam lut/suak nak ihsin kiltu pawl ih thazang tenren in an duty nawn lomi a si.\nFalam khuasung ih ṭuanvonei pakhat cun,” Falam khuasung ah ramleeng ihsin a tlungtu pawl cu ṭuanvo neitu pawl hnen ah simthei tengteng dingin phuang a rak si zo ih veng sung ṭuanvo neitu pawl thawn pehtlaih in hmalaak ding a si thlang” tiah a sim.\nRamleeng ihsin ra tlung hnu, Ni 21 sung Quarantine ih um hrih lotu pawl cu Falam an thlen tikah Quarantine lut tengteng ding an siih Daan a pahbaltu pawl cu a malbik thla 3 thawngthlak an si ding tiah theih a si.\n← Linkin Park – Pu Trump in kan Hla hmang nawn hlah seh\nKum 16 mi in A Nu le Pa thattu Taliban ralkap pathum a Kaap that →\nFalam peng ih SAC ralhraang Keneh


Tuisun Hi Salai Tin Maung Oo A Thihcam A Si, A Ṭongkam Netabik “Ka Taksa Cu Nan That Thei Ding Nan Ka Lungthlitum Cu Nan That Thei Lo Ding” – Meifar\nTuisun Hi Salai Tin Maung Oo A Thihcam A Si, A Ṭongkam Netabik “Ka Taksa Cu Nan That Thei Ding Nan Ka Lungthlitum Cu Nan That Thei Lo Ding”\nJune 26, 2021 admin Lawrkhawm 0\nSalai Tin Maung Oo cu Chin paralṭha a si, hringtu a pa cu Tatmadaw officer hlun a si ih a nu cu nurse a si. Myanmar ramsung thuneihnak cu ralkap hotu Ne Win in a lak ruangah tlawngta pawlin an dodal, hriamkai in an do ih Salai Tin Maung Oo cu tlawngta pawl hotu pakhat a si.\nRalkap pawlin an kai ih Insein thawnginn sungah an khum. Hringtu a nulepa, a unau pawl khal an kai thluh ih thawnginn dangdang ah an khum. Salai Tin Maung Oo cu a ramkhelnak ihsin a cawl ih ralkap cozah a do nawn lo asilen an suah zalen ding thu an sim nan a duh lo.\nJune 26th 1976 zinglam nazi 4:00 ah hridai in an thlai that, an thlai that hlanah a thinlung a thleng danglam pang ah tin thu an sutsal ih. Salai Tin Maung Oo in “Ka taksa cu nan that thei ding, asinan ka lungthlitum cu nan that thei lo ding. Ralkap ke hnuaiah ka kun dah lo ding” a ti.\nTlawngta an kaihmi lakah Salai Tin Maung Oo lawng an thlai that. Tuisun June 26 cu Salai Tin Maung Oo ih thihcam kum 45-nak a si. A nulepa khal kum 5 sung veve thawngtla dingin an thu an ṭhencat ih a unau pawl khal kum 7 sung thawngtla dingin an thu an ṭhencat.\nA u Mya Tin cu thawnginn sungah a ke an tansak, a ke ah hliamhma a tuar ih thawnginn sungah an tuamhlawm lo ruangah an tansak. Cumi hnuah Mya Tin cu an suah zalen, Mya Tin in “Tatmadaw officer hlun ih fapa Salai Tin Maung Oo in ralkap cozah a dodal ruangah Ne Win cu a thinheng tuk” a ti.\nCun hridai thawn an thlai thatnak khal tlangpar miphun Chinmi a si ruangah a si ding a ti. Salai Tin Maung Oo ih nulepa, unau pawl cu thawnginn ihsin an suahsal ih nunhram thar in an khuasa ruangah an harsa zet.\nAll Burma Federation of Student Unions in “Salai Tin Maung Oo in rampi zalennak ngah dingin ralkap cozah a do, Chin miphun hrang lawngah ral a do lo. Myanmar rampi hrangah a nunnak a hlan, curuangah Salai Tin Maung Oo cu Burma democracy sualnak ih miralṭha, martyr tuartu a si” an ti.\nDalan In Hriamkai Pawl Umnak Ava Hawl Ih An Rak That\nMolce Natnak Nei, A Fala Thawn An Neiaw Zo Ti A Theihhngilh Ih Neiawk A Sawm Sal


Thawngpang Tha : Tonzang in Palek Pau Do Mung cu July 2 thok in CDM a tuah – Buanchukcho\nThawngpang ttha pakhat bak a si ve, Palek pawl CDM ah an lut thluahmah cang. Tonzang in Palek Pau Do Mung cu July 2 thok in CDM a tuah. ချင်းပြည်နယ် တွန်းဇံမြို့မှ ရဲတပ်သား Pau Do Mung သည် ယနေ့ (၂.၇.၂၀၂၁) မှ စ၍ CDM လှုပ်ရှားမှုတွင် ပါဝင်ကြောင်း တွန်းဇံ ဒေသခံများ၏ သတင်းပေးပို့ချက်အရ သိရသည်။ #Crd .The Hakha Times\nthawngpang dang relchap : An Mah Le An mah Hmanh An I Hmu Thiam Ti Lo An I That Thluahmah Cang Hih, An Chung Khuachia A Cawl Chin Cang Rua Hih\nRalkap Kuthnuai Ih Hnatuan BGF Veve An Kap Ih Mi Pahnih An Thi\nRalkap kuthnuai ih hnatuan Karen ralthuam kai pakhat BGF sungtel veve cu ,tuini July 1 zingah meithal in an kap aw ih mi 2 thi le hriam tuar besia 1 a um. BGF ralkap 10 cu Thailand ramri ah ramri kil in um an si ih an lakah tongkam elawknak a suak. Hotu pakhat Saw Maung Aye cun a kuthnuai El Wa cu a kawk naa deuh ih El Wa sup aw thei lo cun amah kawktu Saw Maung Aye cu a kap that. Buainak kiangih um Aung Ko khal El Wa cun a kap cih nan,anih cu thi loin hriamhma besia a tuar. A hnu reilo ah El Wa khal amah le mah a kap that aw cih ve.\nMyawady ih um pakhat cun “Zinglam nazi 1 hrawngih thilthleng a si. Zan suahvah sian lo caan a si tlunah meithal puak awn ringtuk kan thei cu zohman a hmun kan pan ngam lo. Zinglam khuavan hnuah BGF ralkap 2 an thi ih pakhat cu hriamhma bese tuk a tuar tiah felfai in kan thei. A hnuah ralkap pawl cu thilthleng umnak hmunah fehin zingzoinak an nei a si,” tiah a ti. Vapua Auaw


Vun Ih Bentheih Taksa Natnak Check-tu - Chinland Today Media\nVun Ih Bentheih Taksa Natnak Check-tu\nApril 24, 2014 11:34 am·0 comments\nUS, Australia le Switzerland ih laboratories pawl ah cun doctor thiamsang pawl in hi thil hi an hlawhtlin zo.\nBionic an timi, Flexible Ultrathin Electronics cu mi damlo operations ti vek caan ih hman ding ih tuahmi a si.Hi thil hi (tattoo) taksa par ih thil suaimi tluk in a paa ih cu cu a phu dep do rero mi operation tuartu pa ih thin (heart) leng te ih ben a si ih cui thil cun cui mina pa lo le nu ih operation nak na khal a sawksak ih a thin phu( heart beat) a rang, a muang ti pawl le a taksa hlum (body temperature) le a taksa sung ih thil diklo, natnak pawl kha lenglam ah report a pe thluh ding ih cubak ah hi thil hin anatnak zir zir in sivai thawi tuamhlawmnak khal a pe thei ti a si. Cu tin natnak pawl a damfel tik ah hi thil cu taksa hrang zianghman poi khoih lo vin kha tin taksa sung ih tiral ih zuphlo thluh thei ih tuah a si.\nA hnuai ih zuk khi digital electronics thil a si ih paa ttha ngai ngai le duh tawk ih faan aw thei,cat lo ding ih tuahmi a si. Hi hi wireless thil a si ih taksa Hlum (body temperature), thin phu (heart beat) a teh thei ih taksa ih natnak a um mi pawl report a pe thluh thei ti a si. Amah hi duh tawk ih bil thei, vun vek tluk le paa ttha ngai ngai, cat mei mei lo ding ih tuahmi a si . kan damlo hnu in sizung va feh in doctor pawl in in check ciamco ih cubak ah in pekmi sivai pawl le nat tehnak bungrua pawl hi hmuntin ah kan keng thei si lo abuaithlak tuk. Curuangah hi thil hin tampi in bawm ding ti ih tuahmi a si, ti in researchers pawl in an sim.\nHi thil pawl hi rannung pawl ah cun an hlawhtling zo ih minung hrang ih tlangzarh ih hmantheih si ding cun caan tawkfang cu kan ttul ding ti in Seoul International University (South Korea)ih Dr cun a sim.\nEnergy Drink In A T’ha Lo!


Tibetan Vur lak ah Mithiam pawl ih hmudah lomi Khuahlan Virus ci 28 an hmusuak | Falam Online Media\nTibetan Vur lak ah Mithiam pawl ih hmudah lomi Khuahlan Virus ci 28 an hmusuak\nDecember 1, 2020 December 1, 2020 Ni Hnem Sung\t0 Comments\nKum 15,000 hrawng reizomi Tibetan tlaangsang par hmunrawn pi ih tikhal pawl cu leitlun boruak/nikhua thlengaw ah zupral in a sawnaw vivo. Hih hmun ih tidai khal (Vur) ah hin mit ih hmuhtheihlo thilnung fate million tamzet an khal cih.\nCuih vur lak ah ziang a um ding timi thei duh ah US le China scientist pawl in Kum 2015 ah meter 50 thuk an virh.\nScientist pawl cun kum 5 rei hnu ah cuih Vur lak ah khuahlan virus tamzet a um mi an hmusuak. Cumi virus pawl lak ah science khualvel mithiam pawl ih hmudahlomi virus group phundang 28 an hmusuak ih cumi hmuhsuahnak thar an nei mi cu ca ah ngan in tlawngkai nihnih ah online ah an tlangzarh.\nGee, what could go wrong with global warming?#ClimateEmergency\nAncient never-before-seen viruses discovered locked up in Tibetan glacier https://t.co/LmbxueR43z\n— Peter Gleick 🇺🇸 (@PeterGleick) January 22, 2020\nHih hmuhsuahnak hin kan leilungpi boruak rak umdan, nikhua um dan pawl zirzoi a theih ding zum a um ih scientist pawl hrang ah thil thupi zet pakhat a si. Khuahlan virus pawl hin kan leilung nikhua boruak thlengaw mi ah ziangvek thilnung pawl an nung/thi ding ih ziangtin kan leilungpi boruak a um thei timi khal a khih hmuh thei a si. Asinan cuih virus pawl cun natsia an suak ter ding an phang zet.\n“Minung pawl ih cangvaihnak hin leilungpi boruak/nikhua a ti danglam vivo ih kum thawngtel ih rak khal zomi Vur pawl an tiral vivo. Cumi ah, Vur zupral mi cun boruak ah natsia suak ter theitu “pathogen” a thlah thei ruangah San thar ih a um dah lomi natsia pawl a suak thei” ti`n scientist pawl ih ca suah mi ah a um.\nAcross the mountains, located on the arid northeastern edge of the Tibetan plateau, glacier retreat was melting 50% faster in 1990-2010 than it was from 1956 to 1990, data from the China Academy of Sciences shows https://t.co/5c5BzKwpSV 2/11 pic.twitter.com/0Hl8ZXW5SO\n— Reuters Science News (@ReutersScience) November 10, 2020\nScientist pawl ih phan bikmi natsia siding zum um mi cu Siberia ah kum 2016 ah a rak suak dah. Cuih ṭum ah Anthrax tiih koh mi bacterial ruangih cangsuakmi damlonak ruangah Zukneng 2000 luan an thi ih mipum 96 sizung an thleng. Cumi natsia cu Vur khal lak ah kum 10 sung erh pit mi Zukneng a zupral nak ihsin a suak mi siding an zum. Cumivekin Vur lak ih erh khal cih mi khuahlan virus pawl cun natsia an suak ter ding an phang zet.\n“Tuhlan ah French ram ih mithiam Rebecca Abergel hohanak thawn kum 30,000 tar zo mi Vur sungih um Virus cu an rak ti nung dah. Cuvek ṭhiamṭhiam in Vur sungih erhpitmi khuahlan virus pawl cun san thar Leitlun ih suak dah kel lo mi natsia an suak ter ding a phan um zet” tiah Bowling Green State University ih professor Scott O. Rogers in a ti.\nHram : Vice\n← YouTuber Jake Paul in Conor McGregor a Ngair\nAung San Suh Kyi in kum 10 sung in Hruai theinak dingin Thlacamsak a ṭul – Dr. Run Bik →\nIndia ram ih Meteorite tlakmi cu Tuini tiang Ziang a si ti An Thei Lo\nZoom app bangnawnmi JoiMeet app tuah, Mipi hnihsuak men


J. Lalduhawma cun mi ih thei tuk lem lo mi Online Corrom Disc Pool game in Paisa tawr le cheng a lak lut | Falam Online Media\nJ. Lalduhawma cun mi ih thei tuk lem lo mi Online Corrom Disc Pool game in Paisa tawr le cheng a lak lut\nNovember 18, 2020 November 18, 2020 Ni Hnem Sung\t0 Comments\nTulai mizoram ih thuthang lar pakhat cu J. Lal Duh Awma (Duduha Jinhlawng) timi pa in online Corrom Disc Pool game a lek nak ih a lak lut mi paisa thawn Scooter a lei ti hi a si.\nHih thuthawn pehpar in thuthang phunphun a suak ih FB group ih a thuhla titi nak comment pawl kan zoh a si le mi tamsawn cun an zum lo timi kan hmu thei. Thil cang thei khal a si lo, kei mah rori in ka lek ringring mi game a siih cuvek paisa laklutnak zianghman a um lo tiih relsuaktu an tam.\nAmah J. Lal Duh Awma hi Lunglei, Ramthar veng ih um a siih online ih a thuhla pawl cu a tak a si maw ti`n LDF Cable Network, Lunglei in zingzoinak a nei tikah thungai a rak si thu an thei suak a si.\nLDF Cable Network, Lunglei ih ṭuanvonei mipakhat ih ngan vek a si le Duduha cu Corrom Disc Pool ih coin seller a siih (a lek mi online game ih hman theih mi paisa) Coin a zuar nak ihsin paisa tamzet a lak lut. Mizoram sung ih a coin lei duhtu hman a supply cawk lo. Amah lo khal Mizoram sungah coin seller an um hnuaihni ti a si.\nWorld No. 2 dinhmun tiang a thleng ban ih coin zuar in paisa tamzet a laklut bak ah mi account thawn World No. 10 dinhmun tiang a lak sak mi pawl hnen khal in lek sak man paisa a dong ti a si. Cutivek ih game lak sak duh an tamtuk ruangah a lek sak cawk lo.\nDuduha cu a nu le pa in an thih san zo ih, tu ah Lunglei, Ramthar veng ah a nau J.Lal Hriat Puia thawn khawsa an si. An unau hnih in bawlung sit an peih zet ih a thiam khal an thiam ruangah Ramthar FC ih tel ban ve an si.\nA thuhla zingzoitu LDF Cable Network in hmaton thusutnak an nei zo ih interview an tuah nak cu TV khal ah an thlah rero zo. Interview an tuah nak cu Youtube khal ah an ret ih, a mah Duduha in online Carrom Disc Pool game a lek lai video khal Youtube ah zoh theih a si.\n← Wisconsin state ih Vote siar sal ding cun $7.9 million cemliam a ṭul\nChinmi hrang ah Central Chin Pawlpi, Kalaymyo a cangvai thok →\nUtah ramcaar ih Thirphun “Monolith” Ṭhiatbaltu A Phuangaw\nSun vang lai rori ah New York khawsung ah Nam thawn an dawtaw\nDelhi KhawLai Lakah ISIS Ralhrang Cang Vai


Tachileik Ah An Kaihmi Mino Pakhat Cu Hridai Thawn Thlai That Dingin A Thu An Ṭhencat – Meifar\nShan State, Tachileik, Waing Kyauk vengsung ih um tlangval kum 24 mi Ain Sai Mein cu ralhrang pawlin an kai ih a thih hlanlo hridai thawn thlai dingin Tachileik District Court in a thu a ṭhencat. February 1, 2022 ah ralhrang uk kumkhat kimnak cu ralhrang le an lamtang pawlin an lawm.\nRalhrang dinpinak puaipi an tuah ih cutawk ah bomb a puak, bomb a puak veten ralhrang pawlin an duhduhnak hmun ah meithal an kap ciamco ih mi 4 an thi ih mi 34 in hliamhman nasa zet an tuar. Himi bomb puahtu cu ‘Wa’ miphun Ain Sai Mein a si tin an kai ih an vel ciamco.\nTualsung mino pakaht kum 21 mi Htet Lin Aung khal bomb puahtu ih rinhlel in an kai ih kum 7 sung thawngtla dingin a thu an ṭhencat. Khuami pakhat in, “Ain Sai Mein cu phuangaw dingin ralhrang pawlin an vuakvel ciamco. A thi zik te, a thaw khal a sam zo.\nRalbawi pawlin nan vaw that ngaingai ding cawl lawk uh, a ziaum deuh hnuah nan vaw sal ding an ti. Ralhrang pawlin an vaw ciamco ih an cawl, cutin a khattawk ah an vaw sal ṭheu” a ti. An thlai that ding ni le caan cu an phuang hrih lo.


Zahmawh Pahnih Anei Ti A Theiaw Cu Amah Le Mah A Ṭih’aw Lawk – Meifar\nZahmawh Pahnih Anei Ti A Theiaw Cu Amah Le Mah A Ṭih’aw Lawk\nOctober 18, 2021 admin Lawrkhawm 0\nAustralia fala kum 24 mi Tee Bartlett in “Zahmawh pahnih ka nei ti ka theihawk pekte ahcun ka ṭihaw tuk lawk, ka aa zik” a ti. A leirawl lai, thlatin thi aneih ihsin kua pahnih aum ti cu a thei nan nunau zaten dan ah arak ruat men. Thikhamnak tampons khal a kua pahnih ah arak thun ṭheu.\nKumkhat hnu kum 16 a kim tikah a nu hnenah a sut ih “Khuitawk kua sawntu ahso tampon hi ka thun ding” a ti cu a nu in a theithiam lo ih mak a ti tuk. Curuangah a sut tam duh nawn lo, nikhat cu an inn ah a rualnu ava leng ih a nu thawn an pathum in thunuam an reltlang.\nCutawk ah a rualnu hnenah a sutsal ih a nu in mak ti tukin a zoh ih “Ziang na cang?” a ti. Curuangah siizung ah an va feh ih sibawi pawl khalin mak an ti zet, sibawi thiamsang hnenah an rak fehter ih an zohdik hnuah zahmawh pahnih anei thu an sim.\nTee Bartlett in amah le mah a ṭihaw tuk lawk nan sibawi in “Thil pangai sokhaw a si, taksa sunglam fehdan diklo aum ruangah thil a cangmi a si. Hivek cu Longitudinal Vaginal Septum tin kan ko” tin arak simfiang.\nSibawi in “Zahmawh pahnih an si ruangah a pangai aiin an te sawn ih hmailam caan ah nupa-nun na hmang tikah harsatnak na nei ding. Curuangah pakhat sawn cu at sehla a ṭha” a ti. Tee Bartlett khalin at a duh sawn thu a rel.\nA tlangval hnenah a sim thei ih a tlangval in poi a ti lo thu leh caan a herliam vivo dingih kan senrem thiam leh ko ding arak ti. Sibawi in nupa-nun nan hmang tikah leh nau na hring tikah harsatnak na tong ding an ti ruangah tluangten an atsak. Online mipi in “Na thilton mi pawl in theihter ruangah kan lungawi tuk, nunau dang hrangah ralrinnak le theihkauhnak a si an ti. (#Daily Mail)\nRalbawi Nupi Le Ralkap 5 An Kap That\nLamzin Ah Thirleng Siat Ava Tuahpi Ih A Thirleng Hlo A Si Ti A Theithiam


Messi Cu A Lang Ringring Siko – Valverde – Times Of Chinland\nMessi Cu A Lang Ringring Siko – Valverde\nBarcelona Coach Valverde cun Champions league quarter final ih Man United an neh hnu ah Captain Messi cu ziangtik lai caan khal ih lek tha ringring le cangvai ringring tiin a lawm.\nChampions league quarter final puai ah Barcelona in 3-0 in Man United in an neh ih Captain Messi in Barca hrang goal 2 a thun.Puai theh ah a pu a lungawi tukih Messi ziangtik lai caan khal ih cangvai ringring tiin a lawm.\nValverde cun ,”Messi cu ziangtik lai caan khalah a lang ringring ih a lek tha ringring.Caan malte sung hrang lawng tha a si lo ih puai pum puhlum ih a lek tha.A sit goal mi cu kan team hrang thil thupi tuk a si,” a ti.\nNehnak an co thu ah Valverde cun ,”Kan hna tha zetin kan tuan theh zo ih hmailan pan in ke kan kar vivo ding.Neta ah zo kan do ding timi ah kan buai lo ih ni 15 sung caan kan neih lai bangin tha zetin timtuahnak kan nei ding a si,” a ti.\nJuventus’n In Tih Silawm – Ajax Coach Ten Hag\nMessi Hi Thiamnak Danglam Nei A Si – Solskjaer


March 15 ih Kalaymyo Thawnginn buainak thu relfiang - Falam Online Media\nMarch 16, 2022 March 16, 2022 admin\t0 Comments\nMarch 15, zaanlam nazi 4 hrawngah Sagaing ramṭhen, Kalaymyo Thawnginn ihsin tlansuak tumtu Thawngtlak 7 kan kap that ti`n SAC ralhraang in mizaan ah thu an suah nan, Thawnginn thawn naivaitu hmin tarlang duhlo mipakhat cun hitin a rel.\n“Thawngtlak lakah pukmah 505 thawn thubuai tuah sak mi pawl an thleidang tuk. Cumi tuar thei nawn lo, thinheng pittawpin thirzum thawn palik an sun. Culaiah tlunlam duty nak ihsin meithal thawn an kap” tiah Thawnginn/palik thawn naivaitu hminthup mipakhat cun a rel ih “thawngtlak 8 an thi ih hriam tuar 17 an um” a ti.\nThuthang dongtu Mizzima in kah that mi thawngtlak 7 hmin cazin cu kan dong nan, a tangmi pakhat le hriam tuar pawl cazin cu kan nemhnget thei hrih lo tiah a tarlang.\nMarch 15, Kalaymyo Thawnginn thubuai thawn pehpar in SAC ralhraang cun Thawngtlak tlantum an um ruangah buainak a suak mi sivekin an tarlang.\n“Thawnginn kulh sungih um, No 5 riahbuuk ih Thawngtla Vandem kaihruaimi mipum 50 hrawngin Thawnginn ṭuanvonei mi 3 an kai ih an tlansuak tum. Curuangah meithal kan hmetpuak ” ti`n SAC ralhraang in thu a suah nan, mipi lam cun hruangkulh phen ah thu um dan a dang ding an zum a si.\n← Paralṭha CNDF ralkap Salai Shalom Siang Thang Lian in ram le miphun hrang a nunnak a hlan\nParalṭha Shalom Siang Thang Lian ih ruak, Falam ah phur tlung dingin tawlrel →\nKIA le PDF siah khong dan luarkai deuh ti`n soisel hlawh\nNazi 24 sungah Covid 19 mina 30 thi, Chinram Mindat ah nat nei 16 pung


Aung San Suu Kyi Vote A Thlak Lo Ding - Chinland Today Media\nAung San Suu Kyi Vote A Thlak Lo Ding\nMarch 15, 2012 5:06 pm·0 comments\nTheihcio zo vekin Burma ram Parliament Member seat 48 lawnglak hnawhkhat nakding hrangih hrilawk nakcu hmaithla April ni 1 ah hrilawknak neihding a siih, himi hrilawk nakah Aung San Suu Kyi cun vote a thlak theilo ding tiah NLD hotu pawlcun an sim.\nAung San Suu Kyi hin Rongoon thlanglam Kawhlu Constitutuency ihsi himi hrilawk nakhi a cuh dingih, Asinan a mahhi himi district sungih a umlo ruangah vote a thlak theilo dingtiah an thupuangtu Thein Oo cun a simih, Aung San Suu Kyi hin Vote thlakve a duh a si ah cun a umnak Address a thleng hmaisat a ttul ding. Aung San Suu Kyi cun Kawhmu Constutuency ih a umlo hmanah Candidate awk a theih thotho ruangah vote thlaklo hi a hrilsawn. Tui hlanah Aung San Suu Kyi cun a damsungih zalen zetih vote a thlakthei nak hmaisa bik a si ruangah vote thlak tengteng duhthu a rak simzo ih a si nan thil buaithlak nak tete a um ruangah a rak simcia mi thucu a sutsal.\nEngland Siangpahrang Tupa in Ngaih Zawng Fala A Tong Lo\nEngland ram Siangpahrang Queen Elizabeth ih tupa Prince Harry kum 27 micun a u Prince William thawi midang mizaraan vekih umve an caakcaan a tampit thu a sim.\nPrince Harry hi Carbbean tipi kap leh a kiangkap tluan rampawl tlawngin ni 10 sung a caamih, an ramih a kirsal hnuah thuthangca latu pawlin rak kawmin Siangpahrang cithlah a sinak hi nuam a ti leh tilo an rak sutih, Prince Harry cun Siangpahrang cithlah a siih tui a dinhmuncu a hrangih vanneih thlakzet thil sihman sehla a mawhphur nak leh a tuah dingmi thil thupi tamtuk a um ruangah a u Prince William thawi midang vekin umve an duhcan tampi a um thu a sim.\nPrince Harry cun Siangpahrang cithlah a si ruangah nunau fala pawlin ngaihzawngding zoh in an zohdahlo thu leh ngaihzawng khal a neihtheilo phah thu a simih, tui dinhmun ah cun nupi dingih fala kawp dingkhal a hmuh fumfe lothu leh tlawmngai ih a mah ngaizawngtu ding fala a mamawh sawn thlang thu a sim.\nChina Ram Hruai Tu Pawl Thleng Aw Ding\nChina ram Cozah kailaitu National People’s Congress hotu pawlcun tuikum October thla ah khin China ram hruaitu dingpawl an ngaihtuah tlangkhawm dingih, hnakum ihsin kum 2018 tiang China ram Cozah hruaitu ruatthar dingah hin tui President, Hu Jintao cu Vice President, Xi Jinping in a thlengdingah zum a siih, Prime Minister, Wen Jiabao khalhi Vice Prime Minister, Li Keqing in a thleng dingah zum a si.\nHimi pawlih hleiah Party Secreatry, Politburo leh Standing Committee Member pawlkhal tuikum October thla thotho ah a tharih ruat thar an si ding. Prime Minister, Wen Jiabao cun Cozah tharih hotu sinawnlo ding ruangah PM a si sungih China ramin harsat nak a ton mipawl parah China mipi pawlih hnenah ngaidam a dilih, China ram fehdan ding tuahthat ding tamzet a umthu khal asimih, tuikum sungih China ram sumpai dinhun 7.5% talih tthanter a tum nakcun China mipi hrangah rah ttha a suakter a zumthu khal a simbet.\nAung San Suu Kyi Parliament Ah A To Thlang Ding\nUN Palai Burma A Tlawng


TUTAN CNLD CHAIRMAN PU NO THAN KAP CABIA CU A TURU KO – The Chinlung Post\nTUTAN CNLD CHAIRMAN PU NO THAN KAP CABIA CU A TURU KO\nAugust 9, 2020 admin Knowledge 0\nThukam Pahbaltu An Hlawhtling: Zalennak famkim nei, kan lutlun ah vanrang lawng rak um Chin miphun in, hnamdang Mirang hnuaiah Kum 50 lai kan um hnu Panglong Thukam tuahzik laiah, Kawl kawp maw Mirang hnuaiih um hrih a ṭha sawn, timi hmuhdan pahnih in an lungthin a rak luah. Kan pale hotupawl in Kawl kawp ih zalennak zamrang ten ngah tlang an rak hril.\nAn rak hrilnak san khal Kawlram ihsin Tlangmipawl “kan duh tikah kan suak thei (to secede any time we wish)” timi cu Kawlram uktupawl in an rak lungkimpi ruangah a si (Aungsan in February 7, 1947 ah; U Saw in March 20-28 Pinlung khawmpi Vei 1nak ah; Diduk U Ba Cho in January 17, 1946 ah an kaa\nrorin an remti thu an simsuak).\nKum khat hman rei hlanah Rampi thlun ding Danpi (1947) cu Kawl uktu Unu hoin an ngan ih a ngantu bik cu Chan Htun a si.Riahsiatza in, “duh tik canah suak thei” timi cu ‘47 Danpi Art. 202 ah “kum 10 hlanah suak theih a silo (The right of secession shall not be exercised within ten years from the date on which this Constitution comes into operation) ” tin an run thleng.\nCutin, kum khat ṭha fangah Panglong THUKAM cu KAWLPAWL cun thlun Duh loin a vei khatnak an PAHBAL.Cuticingin 1947 Danpi hmangin 1962 tiang, Burma timi Rampi ah Tlangmi ramkulh 7 cu Kum 10 luan Kawl uknak hnuaiah kan umbet. Hmanseh Tlangmi cu tuar thei nawn loin 1961 ah Shanram, Taungkyi ah Khawmpi an tuah ih Federal ih fehsal theidan an reltlang. Asinan Gen.Newin in March 2, 1962 ah “Rampi a kekkuai zik” ti suanlam in uktu thuneihnak a lak ih 1947 Danpi khal a hlawn.\nTheih Dingah. 1,Burma (Kawlram) le Tlangmi Shan, Chin, Kachin karlak ih Thukam (Treaty) umsun Panglong Thukam cu Kawl in an pahbal veten cui Thukam cu a NUNG NAWN LO, a THI CIH tinak a si. 2,Thukam a thih veten Burma lole Myanmar timi Ramfinkhawm (Union of Burma) khal a THI, A CEM, A UM NAWN LO, tinak a si. Hihi Thukam umtudan hrimhrim a si (The breaching of legal treaty by Bamas means the Union is no more in existence).\nHI ZAWN AH,Myanmar Rampi ah tutiang Tlangmi kan um ko, Union of Myanmar timi khal a um ko, kan ti thei men. TAKTAK ah, tui ni ih Myanmar ram ih Tlangram State 7 umdan cu Thukam (treaty) fehdan mit thawn zoh cun, Tlangmi lungkimnak tel loin, Ralkap thazang cahnak hmangin dan loin ukbet (occupation) menmi kan si (Cui umzia cu: Leitlun Ralpi vei 2 laiih German in Poland le French tivek ram a doneh ih a uk vek fang a si). Union of Myanmar timi Rampi khal ralkap cahnak hmangin finkhawm men mi Rampi a si.\nHiruangah Dan thiam pawl cun, Panglong Thukam pahbal ih an mipum tamnak thazang thawn Tlangmi lungkimnak tel loih uk hrimtu cu UNO lamah khin tlak a si, an ti reronak a si. RIAHSIATZA IN,Tlangmi cu duh tikih suaksal thei cu sim lo, kum 10 kim hnu khalah kan suaksal thei nawn lo. Nung cingin Rulpi pumsung ih dawlhmi kan hluan. A tawp ah hriamhrei kaiin tuini tiang kan do rero nan a danglam thei hrih cuang lo.\nKanmah Tlangram State cio ah mahte-thuneihnak um loin central ihsin Kawlin kum 70 mortor le bike bangin in khalkual rero men.In khalhkual a rei deuhdeuh, kan lu a zing deuhdeuh,Kan lupar ih kumkhua to ringring dingah Kawl cu kan ruatih kan zum deuh deuh, Kawl duhdan thlun cu nunnak le damnak ah ruatin Kawl tlon theitu si ding kan zuamaw deuhdeuh.Chin cathiamsang le Bawi upa hrekkhat cu Kawl ṭih le upat thiam dan ding in zirhtu, hnamvai le hnamhlo nun in zirhtu ah an cang vivo, hivek zirhtu Chin Bawi upapawl rak uarzet khal bo lo.\nKHATLAMAH, 1948 ihsin kum 70 lenglo tui ni tiang Tlangmi (Chin telin) nasa tukin kan sun lai ah, Kawl cu nasa tukin an HLAWHTLING. An HLAWHTLINMI cu a tawinak in: 1, AD 1000 lai ih Kawl Lalram din hmaisa biktu Anawratha siangpahrang san ihsin an ukmi rak si dah lo Shan, Chin, Kachin, Kaya tiangin an ukmi Ram ah an can phah.\nPahnihnak. Pupa san ihsin kan rak hman dah lomi an Kawlca in Tlangmi ca (Chinca) cu a nehkhuh thluh ih, kan Lamzin hmin, kan Khua le Veng hmin, khat le khat thupipa ca kuatawk le thuthan, meeting thu relcatmi tiangin Kawlca a si thluh. 3,Tlangmi leiram tlunih pupa San dan kan neih mi cu an Kawl dan in a khuh vivo ih Tlangram (Chin State) tiangin Kawl dan thlun a si vivo. (Union Hlutdaw ah Tlangmi telin tuahmi Leiram Dan a si an ti nan taktak ah Hlutdaw cu mipum tambik Kawl duhdan in a feh ti zapi theih a si.)\nPalinak, Kawl nunphung le zinledan in Tlangmi nunphung le zinledan a khuh hlo vivo. 5,Miphun sinak langtertu hmatpungtin tiangin miphun hmin ngannak ah “Chin, Shan, Mon” tvk si rori “Bama (Kawl” tin ngan a tam vivo ih, kan Chin miphun sinak tiangin Kawl tilipi sungah a pil hlo vivo. 6,Kawl anka le ṭong cu Chin le Chin biakawk hmanah 55% hman a sizo. Chin party sung hmanah Kawl ṭong hman a tam.\nPasarihnak. Kawl hrimhrim cu mi menmen an si hmanah Tlangmi (Chin) in kan ṭih, kan huphurh, kan ngam lo. Kan tlunah thuneitu ih um ringring ding Micungcuang ah kan ruat, an huham kan neh nawn lo.8.Kawl thuneihnak hnuaiih um lo cun nung thei lo, ei-in ding khal nei nawn lo, car cuahco dingih ruat cathiamsang le Bawi upa kan tam vivo. (Ngai ngai ah Kawl thuneihnak um ban lonak Wa, Mengla tipawl ah an ṭhangso dutdo sawn ti thei lo kan tam).\nPakuanak. Dan hmaiah bangaw thluh ih dinmi Party rori hmanah, Kawl dinmi party cu thunei cuang, cak cuang, ropi cuang ih ruat Tlangmi (Chin) kan um laiih an Kawl Party uar le dinpi ruangah mai miphun Party nautat le hnihsan phah khal kan tam. Kawl party dintu le hotu pawl cu Lei pathian ah retin, an hmaiih el kiak zik ko lukun hreh lo, mai Chin miphun Party dintu le hotupawl cu Lucifer le ramhuai tlukih misual le laktlak lo ih rettu khal an suak phah vivo. Hi khal hi Kawl hrangah hlawknak a si.\nPheldarh awla ukaw (divide and rule policy) an hmanmi a hlawhtling vivo. Chin Miphun cu hrinhnam 53 lai um vekin thuphan an phuah ih peng khat le peng khat, hrin khat le hrin khat, ṭong thu ah siseh, thansonak thu ah siseh, cuhaw le keuaw rero ding zawngin thu an tuah. An thuneihnak cu kan pumkhat theinak hrangah an hmang Duh dah lo.\nEg.Chinram Cozah tlawng zate ah Laiholh, Mizo, Khumi, Laizo, Zopau, Cho, tivek sungin pakhat lawng zirh ding tin Union Education Deptt. in thu suah sehla, Chin in common language or Official language kan neihnak kum 60 lai a sizo ding. Hivek zawnah an thuneihnak an hmang Duh lo hi cuhaw rero in remaw hlah hai seh, cule kan uk thei ding an ti (divide and rule policy) ruangah a si.\nA TAWINAK IN,Thukam pahbaltu cu miphun HLAWHTLING ah an can laiah, Thukam thlun sawn Tlangmi cu, “Kepal thangih awkmi Sakhi” bangin, talsuak thei nawn lo thih bawh ih nung fangfang miphun ah kan cang.Hihi Uanpi tlak lo UKMI le UKTU karlak thuanthu tawite cu a si. Credit: Pu No Than Kap\nTRUMP NIH KUM DONGH TIANG PEK DINGIN ORDER A CHUAH CANG\nTHIL SINING VIALTE LANGHTER DIH A SI CANG


Adventu Thuanthu Tawi | Radio Veritas Asia\nAdventu Thuanthu Tawi\nAdventus Pangpar kual cu a hlum in tuah a si. Cui a hlum ih duhsan cu Pathian ih cem ni nei lo duhdawt nak kha a langter a siih a hring ringring mi a hnah thawn tuah mi a si. Cu mi cu Jesuh Khrih ih rak ken mi kumkhua nun nakih hngakhlap nak kha a khih hmuh a si. A tlangpi kan ti le Advent pangpar kual ih ret mi Phazawngden pawl cu Jesuh Khrih leitlunih a rat nakih a rak ken mi tleu nak hi a khih hmuh mi a si.\nAdventus ti mi tik-cu caan cu Christmas hlan zarh pi veili ti nak a si. Khat lam zawngih kan ti le December ni khat in Christmas ni December ni 25 tiang a si.\nAdventus ih duh san cu Latin tongin rat nak ti a si ih ti duh san cu leilung tlunih Jesuh Khrih a rat nak dingtik cu caan nisunglawi a si.\nHi mi Adentus Zarhpi veili ah Pazawngden pali in duhsan a nei. Hi phazawngden pawl cu a dup (khayanyawng) pian a keng a tul a si.\nAdventu zarh khat nakih Pazawngdenih duh san cu Hngah hlap nak a si. Prophecy Candle ti tlan an ko. Ti duh san cu Prophet Isaiah ih Jesuh Khrih a suah nak ding thu a rak sim nak hi in mangter sal nak a si.\nAdventus Zarh hnih nak khal cu a dup mi a si dingih a duhsan cu “Duhdawt nak”ti a si ih “Bethlehem Candle” Bethlehem Phazawngden tin tla an ko. Ziangruangah Bethlehem Candle an ti ti a si le Mary and Joseph ih Bethlehem ih an khual tlawn nak in vun mangter sal nakah a si.\nAdventus Zarhthum nakah cun a senpal Phazawngden hman a si ih a duh san cu Joy ti mi lungawi nak hi a duh san a si. Cun “Shepard’s Candle”tin tla an ko a si. Ziangruangah ti a si le Jesuh Khrih a suah nakih tuukhal pawl ih lungawi nak hi in vun mang ter sal asi.\nAdventus Zarhli nakah cun “daih nak” a si ih “Angel’s Candle” Vancung mi pawl ih Phazawngden ti tlan an ko a si. Curuangah JesuhKhrih a rat nak ni sunglawi kan hngahhlap nakah tangdor nak, thin niam nak, le supnak thawn a hnen naih tlang uh si.\nPathian Zangfahnak thawn pehpar in St. Faustina hnen Bawi Jesuh ih a phuan mi 17\nThazaang pek nak\nAdventu maw Sweet December timi a thu pi deuh?\nMithi Hrang Thlacam A Tul Maw?


Aung La N Sang COVID-19 Nathrik A Ngah - Free Chinland\nAung La N Sang COVID-19 Nathrik A Ngah\nJuly 3, 2020 freechinland HARHDAMNAK, NEWS, Thu Thar, World News 0\nONE Championship ah leitlun ih micakbik Myanmar (Kachin) pa cak Aung La N Sang cu ninghang za zet in Covid-19 natnak a ngah thu mah ih Facebook cahmai ah a tarmi ihsin thuthang duh um lo zet thei a si. Aung La N Sang hi June 29 ni ah Covid-19 nathrik a nei le neilo a check awk ih ni 4nak ah test result a suak ih ruah ban lo pi in positive a rak si ta riai.\nAung La N Sang ih Covid-19 Test Result\nAmah nih a Facebook cahmai par ih a tarlang dan vekin a tanglam ah kan tarlang;\n“Duhdawt mi sungkua le rualpi pawl, tlawngkai ni khat ni ah khan Covid-19 nathrik ka rak test ih a result cu tuni ah a ra suak ih positive ka si. Curuangah ka nupi ka fate thawn kan sungkua in ni 14 sung quarantine in kan mahte kan um ding a si. Ni hnih sung ka tak a sa, ka taksa tla a na, ka thaw thawt tla a har, cuvek in ka tuar.\nAung La N Sang test result\nAsinan ka sungkua pawl cu harhdam zetin an um ih thluasuah kan dong a si. Atu dinhmun cu hiti hi kan si ko, hi natsia hi kan pah khawsuak thei ko ding.”tiin a ngan.\nAung La N Sang facebook post\nA tu vekin Aung La N Sang nih Covid-19 nathrik a ngahmi cu riahsiat za zet a si. ONE Championship ah mi thawn an sual awk zik ah thlacam nak thawn kan rak bawm rero zo bangtuk in atu khal Pathian nih damnak a pek sal theinak ding ah thlacam nak thawng kan bawm pai uh.\nZuknung Tuahnak Hmun Ih Tokham Ret Lo Thuhla An Simfiang\nHlasak Thiam Ma Naw Ih Hla Fingkhat Parah Phunsang Tlawngta Pawl An Thinheng


Mawtaw In Nauhak thawn khualtlawnnak\nAustralia daan cun nauhak kum 7 hnuailam pawl mawtaw thawi’ khual an tlawn tikah nauhak kilhhhrennak tokham an hmang tengteng ding tihi a si. Hi tiih an tinak san cu pahawknak le khawnawknak ihsin nauhak an him theinak dingah a si.\nNauhak kilhhrennak hi an kum zat ih zirin a tum le tet le an tul dan a dangdang. Hi kilhhrennak hi an mah le ih tawk mi cekci ih tuah in, felfaite ih ti hnget mi, mawtaw sungah a si danding vek ih bun cia tengteng ding mi a si.\nNaute Suakpek Thla 0-6 karlak\nHi pawl cun a dunglamhoi mi hman tengteng ding a si. Nau hrenkilhnak hi dunglam tonak ah a um ding a si - hmai lam ah ASILO ding.\nNauhak thla 6 ihsin kum 4 karlak\nAn ni pawl hrang ahcun dunglam hoi a silole hnailam hoiin an to theiih, a kilhnak hri thawn felfai teih a um mi a si ding, tum le tet dan ih zirin a dang dang. Nau hrenkilhnak hi dunglam tonak ah a um ding a si - hmai lam ah ASILO ding.\nNauhak kum 8 tiang hrang, tu ahcun an mah kilhnak ding hrang ih tuah hleice mi taihren hri a um a si.\nNauhak kum 4 ihsin kum 7 tiang hrang\nHi pawl cu a hmailam hoiin an to theinak lole tisan deuhnak tohkham khal a um, an tum le tet dan ih zirin hman theih a si. Tisan deuhnak tohkham hin, tonak taikhap hri ih kilhtawk dingin nauhak malte a ti sang ter deuh.\nNauhak kum 4-7 tiang cun a hmailam ah an to thei (tisan deuhnak tohkham hmangin) asinan hihi a dunglam tonak ah kum 7 hnuailam nauhak an zate an to khat lawngah a si.\nTisan deuhnak tohkham ih dunglam le a tlun lam ih hri um hi a dang pawl hnakin a himdam deuh.\nNauhak hi an san lam 145cm a sihlan tiang tisan deuhnak tohkham an hmang tul. Upa pawl tohnak ih taikhap a hman lohli ahcun cangsualnak le pahawknak a um tikah an hrang a tihnung hleicuang.\nNa mawtaw sungih nauhak tonak kilhhrennak lole tisan deuhnak tokham pawl na bun tikah, a tuahtu pawl ih bun danding an timi vek thlun ringring aw.\nNauhak kum 4 hnuai hrang, kilhhrennak bun dan timi cu:\nKilhhrennak bunnak ding hrang ih an tuah mi mawtaw tonak sungih hri thawn hnget zetih hren tinak a si.\nNauhak kum 4 tlun, Tisan deuhnak tohkham thawn khual tlawnnak:\nMawtaw tlun lam ih awhnak hri bunnak an tuah mi awhnak te a um ahcun\nHnget zetin nauhak hi taikhap thawn hren ding mi a si.\nA tlun lam ih hrikhal mawtaw sungih awhnak te ih kilh a si.\nNauhak hrang liolio ih kilhhrennak le tisan deuhnak tohkham pawl, Australia thawn himdannak hrang milaw mi vekih tuahnak tahfung (AS/NZS 1754) lawng hi hman sian a si. A simfiang duh mi cu ramdang ihsi an tuah mi cu sian a silo.\nMi dang ih hman zo mi pawl hi hman lo tum hramhram ding, siatnak tete tla a um thei ih a himdam lo.\nTaihri hrennak pawl in nauhak fek zetin a kilhhreng theinak dingah a si.\nNauhak kilhhrennak hmanlo ruangah cawhkuannak tampi le tisualnak ruangih hmat zuhsaknak pawl khal tampi a um. Hi cawhkuannak cu mawtaw sungih a totu zozo khal, nauhak thate ih kilhhrennak a tuahlo tu zate a huap tel a si.


Rukru In Thil A Ruk Hnuah Christmas Tree A Tuahsak Ta – Meifar\nRukru In Thil A Ruk Hnuah Christmas Tree A Tuahsak Ta\nChristmas a nai thlang ih biakinn le inn pawl cu an ceimawi rero lai. Tuiṭum ih rukru cu Christmas tree a lawm zet ding ti a zum. Nuthlawi Shayna Rice in inn pahnih anei ih a inn pakhat sawn ah aum dah lo, a umlonak hi zarhnih a kim zo.\nA umlo sungah rukru arak lutthup ih innsung ih thilṭha pawl a ruksak, cun an thil retthanak khan sungah a lut ih thilri bungrua pawl cu a hailet thluh. Shayna Rice cu a inn ah ava feh ih an thil retṭhanak khan sungih thilri darh zialzial pawl a hmu cu a mangbang tuk.\nA umlo sungah a pasal hlun arak lut si ding tin avung phone ih a pasal hlun in an ṭhenawk hnu ihsin an inn ah a feh nawn lo thu arak sim thei. Kiangkap um pawl a sut ih zohman lutsuak an hmu lo thu an sim.\nCutin an innsung ah rukru a lut ti a thei ih a thilri hlo khal aum, asinan inn sungah Christmas Tree cu mawi zetin rukru in arak ret sak. Christmas Tree cu an thil retṭhanak khan (storage) sung ta a si ih rukru in thilruk ding a hawl rero laiah a hmu ih innsung khan ah ṭhaten arak retsak ta.\nRalhrang Pawlin Thinlung Kimlo Kum 65 Mi An That\nChina Pacang Cu Thawngtla Tlansuak Misual Thawn An Bangawk Tuk Ruangah Ni 3 Sungah Vei 5 Kaih A Tong


Ralhrang Hnenah PDF Sakhan Umnak Simtu Cu An Kap That – Meifar\nMandalay peng, Madaya khua ih um Ko Kala in ralhrang hnenah PDF pawl umnak sakhan a sim ṭheu, a sim hnuah ralhrang pawlin PDF sakhan cu an va siim ih thilri bungrua pawl an laksak hnuah sakhan cu an urkang.\nMay 29 zan nazi 8:00 hrawngah zo ti theih lo pawlin an kap that. Tualsung mi pakhat in, “A hminpum cu ka thei lo, Ko Kala tin an ko ṭheu. PDF pawl umnak sakhan a zingzoi ih a theihfiang hnuah ralhrang hnenah a report.\nRalhrang pawlin PDF sakhan an ciimnak ah a hramkaitu a si, sakhan sungih um thilri bungrua pawl a ru ih ralhrang hnenah a ap. Ohnhlut khua ah an kap that” a ti. Dalan Ko Kala cu zo pawlin an kap that ti theih a si hrih lo.


Suu Kyi Le A Party Pawl Daan Pah Bal An Puh - Chinland Today Media\nSuu Kyi Le A Party Pawl Daan Pah Bal An Puh\nApril 12, 2017 6:41 am·0 comments\nMyanmar rampi thlengawk caan a cu tiih mipi sawmngiarnak thawi, nehnak cotu NLD party le State Counsellor Daw Aung San Suu Kyi pawl cu Party dang komkhawm 12 pawl in 2008 Myanmar daan hrampi le hrilawknak daan an pahbal tiin an ti ta riai mai.\nParty 12 pawl ih an puh biknak cu NLD party le Suu Kyi in hrilawknak ah rampi thuthang le media hmangin mipi hiipnak an tuah mi a si tiin an ti. Suu Kyi in hrilawknak daan a pahbalnak cu rampi media hnenah mipi pawl in lailak hrilawknak ah NLD vote dingin a sim tiin an ti.\nParty 12 pawl lak ihsin U Thu Wai, Democratic Party Chairman cun Suu Kyi in 2008 Daan hrampi Section 232 a pahbal tiin a ti. Hi mi daan hrampi ahcun Union Minister ih hril tlin a si mi MP pawl cun hriltin an si veten an mai party hnatuannak ih tel ding hi kham a si tiin a um. Aung San Suu Kyi hi Union Government ah Foreign Minister a si.\nHi tiih an mai party NLD hamthatnak ding hrangih a cangvaihnak ruangah State Counsellor le a party pawl parih kan dokalhnak le kan lungkimlonak ca cu Union Election Commission (UEC) pawl hnenah kan kuat ding titla in U Thu Wai cun a sim. Asinan thuhramlaknak ih a tarlang dan ahcun Myanmar ram ih puai tumbik a simi Titoih puai theh hnu ah kuat an tum tiin an tarlang.\nNLD party ih hrilawknak daan pahbal leh dang pahnih pawl cu Thura U Tin Oo le CEC member U Win Htein pawl an siih an ni pawl khal in March 31 le rampi neih mi thuthang le tv pawl ah an mai party hamthatnak ding thu an than tiin an ti.#\n– Myamar Times\n2008 Dan Hrampi Zohfelnak Thok, Mipi Hnenah Simfiang Tul : Suu Kyi\nBurma Ram HrilawkNak ah Ralkap An Cak\nBumnak Thawn Sum khongtu NLD Party Sungtel Pakhat A Thu Relsak Ding\nDaw Aung San Suh Kyi Le Tlangparmi Party Mino Thurelnak Nei\nSuu Kyii Zuk Telmi Nithlasiar Khawng Cakbik\nPu Duh Cung Nung Hmaitonnak\nRev. Don Hre Dun thawn Hmatonnak\nChinland Herald & S/m Chin Chin Pek Thang Suhtonnak\nNorth Korea In Leitlun Ih Nuclear Thacakbik A Puaksin Ter\nDr. Thian Nun Piang Tonsuhnak\nChin Tlang Ṭong Thu Ah Pu No Than Kap In President Cakuat


Osama Bin Laden Pakistan Cozah Theihlo Ih Um Theidan Zohfiang Ding - Chinland Today Media\nJanuary 19, 2013 7:39 am·0 comments\nIALAMABAD : Bin Laden zo asi ti kan thei, ziangvek in a cangvai ti kan thei ih, ziangtin a thi ti khal kan theihmi asi. Asinan, Pakistan cozah theihlo in ziangtin an ralkap camp kiangah daiten a rak um ringring thei si ding ti hi thilmak ve pakaht cu asi.\nBin Laden an thah hnu ah hin, amai thuhla zingzoi ih, ziangtin khatawk hmun ah himdanten can reipi tiang a rak um timi zingzoi tu ding Judicial Commission an din nan, an hmuhsuahmi thu cu mipi theih ah an tarlanglo ding ti in an rak aupi dah asi.\nHi Judicial Commission pawl hin, May 2, 2001 ih Pakistan ralkap hmunpi pakhat si ve mi Abbottabad Compound sung ih an US Navy SEAL ho pawl ih an va kaih tik ah khan, khatawk hmun ah ziangtin Bin Laden a rak um timi zohfiahnak an nei ding asi. Bin Laden an thah hnu reilote ih Saudi Arabia ih an thlahmi a nupi 3 hnen khal in interview nak an nei nan, cupawl khal mipi theih ah an tarlang lo asi. Thah asi hlan kum 4 sung hmuahhmuah hitawk hmun lawnglawng ah a um thu khal thuthang thenkhat cun an rel.


Pumhlum Peaw Gladys Aylward - Chinland Today Media\nPumhlum Peaw Gladys Aylward\nOctober 15, 2012 5:59 am·0 comments\nPUMHLUM IH PEAW GLADYS ALYLWARD\nGladys Aylward hi nu te, miniam, zirnak lam khalah zirnak nei lo a si. North London, Edmonton khua ah 1902 ah capetu pai sungkua ah fanu upabik si in a suak. A pianthar hnuah biakinn lam lawnglawng ih can hmang a si.\nNi khat cu bus ih a fehnak ah Tuluk ram thuhla le mi thawng za tampi rundamnak thu vei khat te hman thei hrih an SI thu a siarngah. A nunnak ah Tuluk ram ih missionary feh ding rori ih PATHIAN kawhnak cu el theih si in a thei lo. Curuangah China Inland Mission ah missionary dingin a dil. A dilnak cu interview tuahsak ding cun an pawm.\nChina Inland Mission Board in interview an tuah tikah ca zirnak a neih lo mi hin Tuluk ṭawng khal a thiam thei ding an zum lo ih, a hnenah cun Tuluk ṭawng hi na hrangah a har tuk ding, curuangah na feh lo mai a ṭha ding tiah an ti.\nA thin a na tuk. Pathian kawhnak le el theih in a thei si lo, lamzin dang ka hawl thotho ding a ti ih, inn lamah a tlung, cule paisa hlawh in hna a ṭuan. Tuluk ram thlen theinak paisa ka neih phawt cun ka feh thotho ding, Pathian in a titi in i ti mai seh tiah a ruat. Tuluk ram thlennak ding daih sumpai a hlawhngah tikah a paisa cu a Bible sungah a ret ih, “Maw Pathian! Hi hi ka si ko, ka Bible sungah paisa ka neih zat ka ret. In hmang aw, in hmang aw!” tiah thla a cam. A rual nu pakhat in Gladys Aylward hnenah Tuluk ram ih missionary ṭuan pitar Jeannie Lawson in bawmtu a ṭul thu a rak sim dah mi kha a thinlung ah a pai ringring. Pi nga fang sang, Gladys cun a paisa neih sunte in ticket a lei ih, Tuluk ram thleng dingin Russia, Siberia lamah tlangleng in a feh. Raldoawknak le a um fawn ih, Russia le Tuluk karlak khi ṭihnungza a si. Tuluk a thleng thei pei maw ti khal ruahhar a si. Asinan Pathian ih kawhnak a nunram ih um mi cu el theih a si fawn si lo.\nTuluk Ram ah\nThih le thih, ka sisi ka si mai ding tiih Tuluk ram panih feh Gladys cu tawkfang zet hnuah Tuluk ram Yangcheng khua a thleng ve tariai. Cutawk ah Scotland ihsi missionary nunau Lawson cun a rak hmuak. Cutin a hnenah um in rawl suan tivek a ti thei mimi a bawm. An pahnih cun harsatnak phun za kip lakah Tuluk mipawl hnenah cun rawng an bawl. Tulukpawl cun khawsia an si ti in an hmuhsuam, an nautat. Lawson cu a rung thi lala ih, Gladys cu sumpai bawmtu nei loin amah te lawng rawngbawlnak cu a run peh vivo. A rei hlanah Gladys cun Tuluk ṭawng a thiam zet. Khaw tin ke in khual a tlawng ih, thuthangṭha a sim vivo. Thawnginn lam khalah a feh ih, thawngtlapawl a veh hai, thuthangṭha a sim hai. Tuluk ram ah cun an thei tuk thlang ih, “Nunau Thaṭhum” ti rori in an ko.\nTuluk mipawl in an duh tuk lawmmam ih, Tuluk mi sinak rori thawn Tuluk ram ah rawng a bawl. Tuluk nauhak tampi le minopawl ih nu ah a cang.\nLeitlun ralpi a rung tho tikah, Japan ralkappawl in Tuluk an do ih, Gladys hrangah harsatnak tampi a um.\n1940 ah Japan ralkappawl in YangChang khua an run naih thlang tikah, Gladys cun Tuluk nauhak 100 cu Yellow Tiva tan in Sian tlang par lamah a tlanpi hai. An tlannak cu thla khat zik lai a rei, ei ding rawl malte lawng an keng fawn. A cau tuk ih, Gladys cu ṭaiphawt in besia zetin a na.\nPathian kilvennak ti cu thilmak tak a si, Swedish-American missionary pa kha Amerika ram ihsin Tuluk ram a thlen pekte a si ih, tuamhlawmawknak si tampi a keng. Gladys cu a tuamhlawm ih, a rung dam lehsal. Thla khat sung cu cak lo zet le thinlung lam khalah bang zetin a um. Mangbangza in a rung damcaksal ih, nauhakpawl le ralrelhpawl hnenah rawngbawlnak nasa zetin a nei thei.\nCommunist in Tuluk ram cu a lak tikah, Gladys cu 1949 kum ah, kum 17 sung Tuluk ram ih a um hnuah, Englang ah kuatsal a si.\nEngland a thlen tikah a hmin a thang tuk ruangah mi in thusim ah an sawm, thu a phunphun an sut. A rawngbawldanpawl an sut ih, flim tla an suah.\n1957 ah Gladys cu Hong Kong a tlawng ih, cutin Taiwai lam le neta lamah Tuluk ram sung khal a lut leh. Amerika, Canada, New Zealand le Australia lam khal a tlawng. British siangpahrang nu thawn khal kawmawknak an nei.\n1970 ah Taiwai ah Gladys cu raibur pi in a tlak ih, a thi. Taipei ah phum a si. Pathian in ca thiam lo, miaa te khal pumhlum ih pekawk phawt cun mi a hmang thei a si ti hi Gladys nun in a langfiang zet. Gladys cu mi tawng za tampi hnenah malsawm a si rori. Minopawl hnenah Gladys in hitin thu a cah hai:\n“Ca na thiam maw thiam lo ti ah khawruahhar hlah. Pathian in ziang certificate na nei ti a lo sut lo ding. A kawhnak ah na rinum maw rinum lo ti lawng a lo sut ding,” tiin.\n(Don’t worry about your education. God won’t ask you for your certificates; he’ll only ask if you have been faithful to His call)\nAustralia Missionary North Korea Ram ah Kaih Tong


Fixing an awful sim. This is the victim by Stepanida88 - Movies & More - Community - The Sims 3\nFixing an awful sim. This is the victim\nFixnig pudding faces\nLa Parca the...


LUKA 24, Falam Common Language Bible (FCL) | The Bible App\n(Mat 28.1-10; Mar 16.1-8; Joh 20.1-10)\n1Nipi ni zing thlapit ah nunau pawl cu an timtuah ciami rimhmui pawl kengin thlaan ah an feh. 2Thlankhar lung phengpi a rak òhawn aw zo kha an hmu; 3cu hrangah an vung lut, asinain Bawipa Jesuh ih ruak cu an hmu lo. 4An mang a bang ih an ding; culai fangah hmakhatte ah hnipuan tleuzet hrukin mi pahnih an kiangah an rung ding. 5An òih ngaingai ih leilungah an bok; cutikah mi pahnih cun, öZiangah so a thimi lakah a nungmi cu nan hawl? 6Hinah a um nawn lo; a tho sal zo. Galilee-ih a um laiah nan hnenih a simmi kha nan ciing lo maw? 7ðMilai Fapa hi misual pawl kut sungah pek a si ding; thinglamtah parah an khen ding ih ni thum hnuah a tho sal ding,ó a ti kha!” tiah an ti.\n8Cule nunau pawl cun a òong kha an vun mang sal ih, 9thlaan ihsin an kir hnuah dungthluntu hleikhat le midang pawl hnenah an sim. 10Nunau pawl cu Mari Magdalene, Joanna le Jeim ih nu Mari tla an si. Anmah le nunau dang an hnenih a telmi pawl in a dungthluntu pawl kha an sim. 11Sikhalsehla a dungthluntu pawl cun nunau pawl ih simmi cu thulolak ah an ruat ih an zum lo. 12Asinain Piter cu a pok ih thlaanah cun a va tlan. Kuun tahratin a vun bih ih ruak tuamnak puan neemte lawng a hmu; a dang zianghman a hmu lo. Cule cutiih a cangmi cu a mangbang zetin inn ah a tlung sal.\nEmmaus Khua Ah A Feh\n13Cuih ni thotho ah Jesuh a rak thluntu mi pahnih cu Jerusalem ihsin peng sarih hrawng a hlami Emmaus timi khua ah an feh. 14Cule tubaite ih thil a cangmi pawl cu an ruah aw vivo. 15Cutiin an òong ih an relkhawm rero laiah cun Jesuh amah rori in a hun fuuk hai ih an feh tlang. 16Amah cu an hmu naón an thei thiam lo. 17Jesuh in an hnenah, öNan feh phahah ziang thu so nan rel rero?” tiah a sut.\nCule an riahsia mithmai thawn an ding. 18Pakhat pa, Kleopas an timi pa in, öJerusalem khua a ra tlawngtu mi hmuahhmuah lakah nangmah lawng hi maw tuih ni hnih thum sungah Jerusalem khawsungih thil a cangmi pawl a thei lotu hi na si?” tiah a ti.\n19Anih in, öZiang thil maw?” tiah a sut.\nAnnih in, öNazareth Jesuh parih thil a cangmi pawl!” tiah an let. öHimi pa cu Pathian hmai le misenpi hmaiah zozo khal in profet a si ih a òongmi ah siseh, a tuahmi ah siseh, huham a nei ngaingai tiih an ruah òhehmi a si. 20Kan puithiam upa pawl le in hotu pawl in a thihnak rel dingah mi kut ah an pek ih cuticun thinglamtah parah an that. 21Cule amah cu Israel mi tlentu a si ding, tiah ruahsannak kan rak neih zetmi a si. Cuih tlunah cubangtuk thil a can hnu tuih ni hi a ni thumnak ni a si. 22Kan lakih nunau òhenkhat in kan mang in bangter fawn; tuihzing zingthlapit ah thlaan ah an va feh; 23asinain a ruak an va hmu lo. An ra kir ih ðVancungmi kan hmu ih Anih cu a nungsal zo, tiah in sim,ó tiah an ti. 24Kan lakih mi òhenkhat thlaanah an va feh ve ih nunau pawl sim vek cekci in an va hmu ve; asinain amah cu an hmu thotho lo,” tiah an ti.\n25Cule Jesuh cun an hnenah, öNannih hi nan va aa so! Profet pawl ih an rak sim ciami nan va zum har lawmmam so! 26Messiah hrangah hi thil pawl hmuahhmuah hi a tuarta òheh hnuah a sunlawinak sungih luh ding cu a òul lo maw si?” tiah a ti. 27Cule Jesuh in Ca Thianghlim sung Moses cauk pawl ihsin thokin profet pawl ih nganmi tiang, amah ih thu an ngannak hmuahhmuah kha an hnenah a simfiang.\n28An feh tumnak khua an thlen zik zawng ah Jesuh cu a feh hrih ding vekin a um awter. 29Asinain annih in, öKan hnenah riak ve ko aw! Khua a tlai zo ih a thim thlang fawn,” tiah an kai. Curuangah an hnen riak dingin a thlun. 30An hnenah cun a to ih rawl an hil tlang. Sang a lak ih thla a cam hnuah a phel ih a zem hai. 31Cutikah an mit a hung vaang ih Amah a si kha an thei thiam; asinain an mithmuh ah a hlo sal. 32Anmah le anmah cu, öLamzin kan feh tlang laiih kan hnenih a òong le Ca Thianghlim a simfiang rero laiah khan kan sungah meisa kang vekin a um tho lo maw kha?” tiah an ti aw.\n33Hmakhatteah Jerusalem ah an kir sal ih dungthlun hleikhat le a dang pawl an rak tonkhawm lai kha an va hmu ih, 34öBawipa cu a tho sal taktak a si! Simon hnenah a lang!” tiih an rak sim awk rero kha an thei.\n35Annih pahnih khal in lamzin ih thil a cangmi thu le sang a phel zawng ih Bawipa a si ti an theihthiamnak thu pawl kha an sim ve.\nDungthlun Pawl Hnenah Jesuh A Lang\n(Mat 28.16-20; Mar 16.14-18; Joh 20.19-23; Dung 1.6-8)\n36An pahnih in lamzin ih thil a cangmi pawl thu kha dungthluntu hnenih an rel rero laiah hmakhatte ah an lakah Bawipa cu a rung ding ih, öNan hnenah daihnak um seh,” tiah a ti.\n37Mithla kan hmu tiah an ruat ih an òih ngaingai. 38Asinain anih in, öZiangah so nan thin a phan? Ziangah so nan thinlung sungah rinhmainak a um ciamco? 39Ka kut le ka ke tla hi zohhnik uh! Keimah sokhaw ka si! I tham uhla nan thei ding; ziangahtile mithla cun ruh le titsa a nei lo, kei cu ka nei ti in hmu a si!” tiah a ti.\n40Cutiin a sim ih a kut le a ke tla cu a hmuh hai. 41An zum thei thotho lo; an lung a awi tukih an mang tla a bang tuk fawn. Curuangah anmah cu, öHinah ei òha ziangtal nan nei maw?” tiah a sut. 42Annih in nga pum khat suan cia an pek ih, 43a lak ih an hmuh hnganah cun a ei.\n44Cule an hnenah cun, öNan hnen ka um laiah ka sim reromi cu hi thil pawl hi sokhaw an si: Moses Daan cabu sung, profet pawl ih nganmi cabu sung le Saam cabu sungih keimah ih thu an rak nganmi pawl cu a kim òheh a òul a si,” tiah a ti.\n45Cun an thinlung mit a vangter ih Ca Thianghlim ih simmi kha an thei thei. 46An hnenah, öAn nganmi cu hihi a si: Messiah cu a tuar pei ih a thih hnu ni thumnak ah a tho sal ding. 47Cule Jerusalem ihsin thokin miphun hmuahhmuah hnenah amah hmin ih sualsirnak le sualngaidamnak thuthang cu phuan a si ding. 48Nannih cu hi thil cangmi pawl ih thutheitu nan si. 49Cule ka Pa ih a lo tiam ciami kha keimah rori in nan parah ka run thlah ding. Asinain tlunlam ihsin huham nan hnenih a rung thlen hlanlo khawpi sungin nan hngak pei,” tiah a ti.\nJesuh Vancung ah A Kai\n(Mat 16.19-20; Dung 1.9-11)\n50Cun khawpi ihsin a hruai suak hai ih Bethani khua tiang an feh. Cutawkah a ban a pharh ih thlawsuah a pek hai. 51Cutiih thlawsuahnak a pek laiah an hnen ihsin a suak ih vancungah a kai.#Luka 24.51 ðVancung ah a kai,ó timi hi kut ngan cabu òhenkhat sungah a tel lo. 52Amah cu an biak ih lungawi zetin Jerusalem ah an kir. 53An tikcu hmuahhmuah cu Biakinn sungah Pathian thangòhatnak ah an hmang.


Bangladesh Garment Factories 18 Khar - Chinland Today Media\nJuly 19, 2013 12:12 am·0 comments\nCT Mai Amy Suite\nBangladesh ram may thla ah dot 9 a sang mi innpi,garment 5 factories a cim ih mi nung 800 tlun hlai an thih hnuah garment factories 18 cu himnak ding ruahsan in khar a si. “Factories 16 cu Dhaka ah le 2 factories cu Chittagong city ah khar an si” tiah rampi ih 4500 factories pawl hibang harsatnak ihsin luat theinak dingah tiah high- powered panel thar dinsuah tu Textile Minister Abdul Latif Siddique cu a sim.\nHivek harnak bawm the tu Zungih hnatuan upa pakhat Lieutenant Mi Rabbi cun, Rana Plaza a cimnak ah mirun suaktu(rescuers) pawl in dozens hnak ih tam miruak pawl cu dirhsuak an siih,a thi ti theifel mi 803 an si tiaj a sim.\n2500 hnak ih tam a nung mi runsuah an siih,100 lai a luat mi pawl cun lamzin kham in Dhaka ih accident a can nak kiangah an thlali hlawh le a dang an tul mi pawl pek ding in an dil.A dang buainak pawl cu ngan an silo nan nazi 4 sung an traffic cu khamsak a si.Bangladesh Garment Manufactures pawl le Exporters Association pawl an thlenih an dil mi 4 sung lakha pawl an pek hnu lawng ah cui hmun aun an tlansuak.\nHi garment tuahnak ah Bangladesh pawl in kumkhat ah US$20 billion an ngah laiah,hi hnatuantu (workers) tampi cun asangbik thlakhat ah US$38 (S$47) an ngah.


Jerusalem Temple Pahnihnak: Siangpahrang Cyrus Uknak - Chinland Today Media\nOctober 4, 2017 11:42 pm·0 comments\n-Thang Luai (USA)\nJerusalem Temple pahnihnak saksalnak ih a thupibik caan hi Siangpahrang Cyrus ih uknak a si. Babylon uknak ropi tak cu zan khat thu ah a cem ih, Persian uknak in a thleng. Siangpahrang Cyrus hi ralbawi pakhat dinhmun in siangpahrang sinak latu a si. Babylon uknak an lak sak ih tlun ah ram dang ukmi khal a nei. Mipi lungawi lo uknak in, mipi lungawi uk duhtu a si ruangah, Babylon ih rak hruai mi miphun dang dang pawl cu an mai ram cio ah a tlun ter hai.\nSiangpahrang Cyrus in Babylon ram a uk kumkhatnak ah, Babylon siangpahrang Nebuchadnezzar ih a rak hruai mi Judah pawl khal Judah ram ih kir theinak thusuah a tuah ih, cutin Judah miphun pawl khal an ram ah an kir sal. A kir mi an um vek in, Babylon ih um lan ta khal an um. Babylon ram ihsin Judah ram a kir sal hmaisa lakah Zerubbabel a tel ve. Anih hi Judah pawl ih siangpahrang cithlah a si vek in, an ram ih an kir sal caan khal ah hruaitu pakhat a si. Judah pawl hi miphun dang uknak hnuai ih an um vek in, mah te uk aw an si lo. Zerubbabel hi Persian siangpahrang in Judah ram ‘uktu – governor’ ih a ret mi khal a si.\nBabylon ram ihsin an kir sal hnu ah Judah pawl hrang ih a thupibik mi cu an ‘Temple – Biak-inn’ hi a si. AD 70, Rom pawl in an siatbal sal tiang Judah pawl hrang ah an Temple hi a thupi tuk ti cu thuanthu in fiang zet in, in sim. Temple ṭheh ah, puithiam-sang a si. Temple le a sung ih hna ṭuantu pawl hotu bik a si ih, siangpahrang an neih loh sung hmuahhmuah cu Judah miphun ih luubik a si. Puithiam-sang hi mi menmen ih ṭuan theih a si lo. Levi hrin lak ah Aaron ih cithlah lawng ih ṭuan mi a si. Aaron cithlah lak ah Zadok ih cithlah pawl lawng ih ṭuan mi a si.\nZadok hi siangpahrang Solomon san in puithiam-sang a si ih, Babylon sal ih an tan tiang Zadok ih cithlah lawng in puithiam-sang an ṭuan. Puithiam-sang pawl ih thil ti thei dan pawl cu Thukam Thar khal ah tampi hmuh ding a um. Puithiam-sang sinak duh ruangah sumpai in an rak lei aw ih, Judah hruaitu le mipi lak ah buainak na men lo a suah phah. Hi thu pawl hi neta ah kan zoh tlang vivo ding. Zerubbabel le a ho pawl in Jerusalem Temple an sak sal lai caan ih an puithiam-sang hi Joshua a si. Joshua hi Zadok ih cithlah a si vek in, Judah mipi khal in an puithiam-sang ah an cohlang thei. Temple pahnihnak an sak salnak ah mi thupi zet a si ve.\nProfet Haggai le Zachariah te pahnih khal Baibal ih a tarlan mi an si. Puithiam-sang Joshua ih bawmhnak thawn Zerubbabel le a ho pawl in Temple cu an sak. Temple an sak thawk ih rei hlan ah Samaria pawl ih dodalnak an tuar. Sararia mi pawl cu Persia siangpahrang hnen tiang an thleng. Siangpahrang Cyrus kha Babylon ram a lak hnu kum rei nung lo in a thi. Himi lai ih Persia siangpahrang hi Artaxerxes a si. Samaria pawl in siangpahrang Artaxerxes hnen ah an milai fial in heknak ca an kuat. Samaria pawl ih heknak ca a ngahih rei lo te ah, Temple sak lai rero mi cu cawl ding ah siangpahrang Artaxerxes cun ca a kuat cih.\n(Samaria pawl in Judah pawl an Temple sak lai an ti buai dan le, Persia siangpahrang hnen ih heknak ca an kuat mi pawl hi Ezra 4 ah a um). Persia siangpahrang in Temple sak lai a cawlh ter ruangah Temple cu sak suak thei lo in kum 17 an um. Kum 17 sung an cawlh san hnu ah, Profet Haggai le Zechariah ih thu simnak ruangah, Zerubabbel le puithiam-sang Joshua pawl an tho ih, Temple sak cu an sunzawm sal. Dodaltu an ra suak leh ih, Persia siangpahrang hnen tiang an thleng sal. Asinan, Persia siangpahrang Darius in Temple sak rero mi cu sak suak ding ah thusuah a tuah. Cutin, kum 4 sung ah an sak suak. Zerubabbel le a ho pawl ih sak mi Temple hi Jesuh san ih kan hmuh tluk in a ṭha hrih lo.\nTemple pahnihnak an sak suah in, Rom ralkap pawl in an siatabl sak sal tiang ah, Jerusalem ah uktu tampi an lut an suak ih, Judah ram khal miphun dang dang le Hasmonean siangpahrang pawl in an uk. Temple sung khal ah puithiam-sang tampi an lut an suak ih, Zadok ih cithlah a si lo mi khal in puithiam-sang an ṭuan. Zadok cithlah a si lo mi in puithiam-sang an ṭuan ruangah buainak namen lo a thleng ih, Judah ram uktu thar tiang a suahpi. Atawi zawng cun; Jerusalem ih Temple cu Judah pawl ih miphun, ram le biaknak hmunpi bik a si. Persia uknak cu Greek ṭawng hmang pawl ih uknak in a thleng ih, Judah pawl khal Greek pawl ih uknak hnuai ah kum reipi an um. Greek siangpahrang ropi Alexander the Great hi Persia ram do neh tu a si. Anih hi India ram tiang a rak thleng. Greek pawl ih uknak hi Jerusalem Temple hrang a thupi zet mi a si.\nA peh lai ding….


Lehpannak cu duhdawt, nelawk nak a suah nak hmun ah tuah tlang uh si tiin Pope Francis in Vatican bawlung team thawn an tonawk laiah thape phah in forhfial November 22, 2021 | Radio Veritas Asia\nLehpannak cu duhdawt, nelawk nak a suah nak hmun ah tuah tlang uh si tiin Pope Francis in Vatican bawlung team thawn an tonawk laiah thape phah in forhfial November 22, 2021\nLehpannak cu duhdawt, nelawk nak a suah nak hmun ah tuah tlang uh si tiin Pope Francis in Vatican bawlung team thawn an tonawk laiah thape phah in forhfial\nFund hawl nak hrangah Rome ih bawlung team pakhat le a lek tu ding Vatican bawlung team thawn tong aw in Pope in thuthangtha a rak sim. Pawlkom sungtel pawl cu Pope a kilkhawitu (Vatican ralkap) pawl, Puithiam pawl, Vatican ih hnatuan pawl, mivai pawl le thluak thansonak a nuam te mi nat tuar tu nauhak pakhat khal a tel. Himi cu Lazio bawlung team ih zirnak ah an tuah.\nThuthangtha a simnakah Pope in "tuini kanmah pawl cu kan unau, kan rualpi pawl le thuanthu ih um bawlung lek puai kan tuah ding. Pope in pawlkom sungtel tiin lek dingah nan lungkim ruangah nan parah ka lung awi zet. Himi team cu rikhiah a um lo. Zaten cohlang in lek thei nak daan kan ret" tiin a sim. Pope cu kan dung September thla ah Slovakia ram ah a feh ih Kosice ih a thleng mi Rome mi pakhat ih asimmi a von mang. Cui thu cu Pope in a tu Rome bawlung team thawn an tongawk nak ah a hlawm. Slovakia ram, Kosice khuapi ih Rome miphun pawl hnen "nannih pawl cu mi tampi ih thu botcat saknak, nau tat nak, tong sia, ziang ih rel loih tuah nak pawl thawn hmuhsuam a tuar tu pawl an si. Minung kiangkap ah a harsa zet tu pawl an si" tiin a sim.\nPehbet in Pope in mino pawl ih caan tha covo khal a sim bet. Nauhak pawl cu hmuhsuam ih pehtlaih nak tuah loin nauhak covo famkim thawn an thangso ding. Leh pan nak ih man khal theih pit ding. Lehpan nak cu nunphung, biak nak lam, fimthiamnak a bang lo mi pawl hmunkhat ten a fimkhawm. Lehpannak thawn mi nel a tam. Bangran nak le nelawk nak pawl thawn kiangkap din a theih tiin a sim. Cui hnuah Pope hnen a hmin cu Rome hmin thawn ngan mi bawlung kor pakhat laksawng ah a pek.\nAhmailam ahcun bawlung ah miphun thleidannak, hmuhsuam ih pehtlaih nak, farah nak paw cul hmunkhat ten do tlang uh si tiin bawlung kor parah ngan a si. Bawlung puai ih hotu khal Lazio team ih President a simi Ciro Immobile in a tuah sak ih, puai a cem nakah kawl sarih veve in an tha hri aw tiin Rome Reports thuthang ihsin kan don mi a si.


Yangon Mipi Itthat Laiah Ruang Phum A Si – Thechinlandtoday\nYangon Mipi Itthat Laiah Ruang Phum A Si\nadmin July 25, 2021 Leave a Comment on Yangon Mipi Itthat Laiah Ruang Phum A Si\nYangon khawpi ih Yiwei leh Thein Pin thlangmual hmunah khui tawk hmunih ruang saw a si tih theih loh tam tak chu lei phur motor tum hmangin an phurih mipi it that lai zan reh lai takah an phum theu tih thlanmual kiang ih um mi pakhat cun a sim.\nCu mithi ruang pawl cu dan pangngai vekin ur ral theih a si loh ah cun Yiwei-ih ur ding ruang cu Thein Pin-ah a si lo len Thein Pin-ih ruang cu Yiwei-ah maw an rawn thiar a si thei ih. Motor tum ci truck-ih thiar a si vekin, ruang pawl cu theihpinak lak a si leh si lo cu theih a har nasa.\nThlanmual kiangih um pa cun, “Khaw thim hnuah motor pahnih a ra thleng ih. Khaw thim mi reh lai takin an rawn thiar ih. An ur thluh lo ih, kan theih dan ah cun Thein Pin-ah an phum tih a si. Ur thluh cawk khal a si lo, Tlai lamah khal Yiwei thlanmualah ruang ur ding khal an um thup thi lai tiin a sim.\nYangon-ah July ni 10 ih sin Covid ruangih damlo oxygen duh khawp hmu lo pawl thi an tam lehzual ih. July ni 13 leh ni 14 ah tla cun ruang cu an urnak khawl hmai zialah a tlarin ngah a tul hial a si.\nJuly ni 20 khalah Yangon thlanmual pali-ah ni khat thil thuin ruang 1200 ih sin 1300 lai ur a si, Yangon thlanmual paliah July ni 23, ah khan ruang 1000 ur a rak si zo ih, Military council cun nitin mithi zat an puang suak theu ko nan, a takih thi zat thawn an thlau aw nasa tih tlawmngai pawlkawm pawl cun an sim a si.\nSipai sorkar hnuaia din Company-in Vaccine Leinaah Eiru →\n← Haikhawl khua mipi in an lo suak thlairah le thil dangdang Kalay Covid mina le a kiltu pawl hnenah an hlu


Pu Duh Cung Nung Hmaitonnak - Chinland Today Media\nOctober 2, 2012 7:32 am·0 comments\nHmin : Duh Cung Nung\nSuah ni : May 9, 1948\nSuahnak : Lun khua, Falam Peng\nNulepa : Pa Tial Hnin le Pi Con Kip Thiam\nUnau : Panga\nFatepawl : Paruk, mipa 3, nunau 3\nUmnak : Letpanchaung Bazaar, Phone: 09-400 307 743\nCT : Laidinthar Group a rung suahkendan in sim thei pei maw?\nDCN :1989 ah U Tha Nei Thuan in Bawi Jesuh suahnak hla le a thihnak hla Bawi Vung le Phai Leng in a tuah. Cuisi thokin U Sa Tin Pum, U Lal Thang le U Sui Ling Thang pawlin anmai nunih Pathian thu hmangin hla an phuah. February 2, 1996 ah hlaphuah thar mipawl cu ziangtin kan hmangin kan sak ding ti’n minung pariat laiin lairelnak kan nei. 28.3.1996 ah khawmpi nei dingin le khawmpi hminah “Laidinthar” siseh ti’n kan rel. Cuisin midang Pathianin an thinlungih a thlenter vekin hla an phuah mipawl lakhawm in hla fing 373 tiang a bu ah kan tuah.\nCT: Laidinthar pawlkom le member zat?\nDCN: Laitong, Laihla, Lainunphung le hlawnthil a ngaina ih kilkhawitu hmuah in ‘Laidinthar’ member kan si theh. Tuih a calkham lentu ah cun mi 50 hrawng kan si.\nCT: Hi group nan din san le tumtah mi?\nDCN: Mirangpawl in ttahtu hman um hlei loih kan nunphung a nungcungih in phumsak ruangah kan dintharsal. Kan aw-an ih Pathian thangthat, zaihla sak hi kan tumtahbik.\nCT: Nan cangvaihdan tlangpi in hlawm thei pei maw?\nDCN: a) Kumtin March thla ah khawmpi kan nei. Hlabu kan tuah mi sak in le phuahthar mi tla kan lakhawm theu.\nb) Mi bulpakin simaw, pawlkom in simaw, in sawm tikah kan Laihla le laam in kan sunloihpi theu.\nc) Kan Laimi upa kan hmuah le ton tikah kan Lai-laam le awnmawikhuangdar le khuatehla thawn hlunghlai zetin kan lawm.\nCT: Laidinthar nan din thok ihsin hi ni tiangah kiangkap mipi thawn harsatnak ton mi nan nei maw?\nDCN: Mipi thawn harsatnak ton kan nei lo. Kan Laitong le hla Pathian in a hnongih mi hnam thuhla le tong Pathianin a ngainasawn titu, mi nunphung le thuamthil le aw-an Pathianih betu, thu linglet zin zawh ih zumtu mitkaipawl cu an lu a zing deuh cu a si hi!\nCT: Laidinthar tuah mi Lainunphung VCD kan rak hmu ih khazat Laithum le thlungdar pawl ziangtin nan ngah thei?\nDCN: Kan pulei hlawn ropawl kan kilhim mi a tamsawn ih, a kim lo hrekkhat cu kan hmuhsun kan lei vivo. Thuamthil phei cu mah kim in kan nei ciar.\nCT: Hitlukih Lainunphung hlapawl nan khawlkhawm le fingkhawi theinak san hi na member ah zopawl hi na rin kungpi an si?\nDCN: Kan Laidaan ih Thangsuah pialrang kai cun nulepa in dampitupawl le, ‘Lamsak kai’ cin pacangtha an nunih hmangtu roripawl hnenin thu le hla ka lakhawm.\nCT: Santhar mino hnenah ziangtin hmalak vivo nan tum?\nDCN: Seemsin hrinthar hin kan Laitong le nunphung, zaihla thiam thluhter kan tum. Mi tong le mi hla men sakih kan fahniang an um ding kan siang lo!\nCT: Tutiang nan hmalaknak ahhin nan di a riam ko maw?\nDCN: Kanmai lam tanlakdan ah cun kan di a riam ko nan, mino thawn zirnak can kan nei mal tuk lai.\nCT: Ni poimawh le puai nikhua ah Laidinthar hi sawm a ngah pei maw?\nDCN: Ziangtiklai khalah sawm a ngah ringring.\nCT: Kan Lainunphung lakah somsohtlak na ti mipawl in hlawm aw.\nDCN: a) Kan pipupawl vekin Pathian kan biaknak ah tihzah le upat zet, felfai zet le thianghlim zetih biak.\nb) Mai hmaikhua lawng ruat loih mi hrang ruatsawn in.\nc) Farah mangbang khurhawm.\nd) Kan pipu thing le lung rialawk lai hmanih anmai sinak parah an din\nngam vekin kan sinak Laimi ih ding ngam dingin.\nCT: Kristian kan sinak in kan nunphung hi a ei-ttet in na hmu maw?\nDCN: Kristian sakhua le kan nunphung hi a ei-ttetaw lo. Amahlawngte kan ram cu 1886 kum ah British kut sungah a lut. 1899 kum ah Rev. E. Carson cu missionary in Hakha ah a ra thleng. Anih cun Pathian zumtu pohpoh cu kan nunphung le thuamthil hmuahhmuah a hlonsak! An samtom a mehsak ih thuamthil tha dangpawl khal ramhuai ta tin a rak zirh. Anmah miring nunphung le thuamthil cu Pathian ta vekih in zirh ruangah kan thuam thil le hla pawl kan tipathian riangri. Cucun kan nunphung hmuah a ei-ttet thluh a si hi!\nCT: Kristian sakhua thawn hmeh-remih somsoh theih the a um pei maw?\nDCN: Um thei tuk e. Pathianin Lai miphun in rak sersiam mi hi aw-awn te le zaihla, cun, kan hnipuan thuamthilpawl an hnong lo ti kan theihfel cun ‘si le khuairem’ an tivek a si ko.\nCT: Tu cu calai lamah kaat hrih sehla, cabu ziangzat na rak suah zo? Ziangpawl an si?\nDCN: Reltlak ka suah sawm ee!\n1) 2001 ah Lainunphung cabu, FCCLS in in suahsak.\n2) 2004 ah Pipu Anmawi cabu, Dr. No Than Kapin in suahsak.\n3) 2012, June 21 ah Chin Nunphung Hla, FBP in in suahsak.\nCT: Lainunphung hla hi atlangpithuin phunziat hrawng a um?\nDCN: Hla phun thendan tla a bangrep thluh lo ding. Chin Nunphung hlabu ah cun phun 24 ah kan then. Amahlawngte, hla phun khat sung khalah a ci in kan thliar asile Bawi Vung ah ci 19 tvk. Tluangton, zunngaih, ramtuan, sathawl, tiin. A ci in kan siar ahcun 67 hrawngah a cang.\nCT: Bawi Vung, Dar Luan, Lian Dang tvp hi ziangha an danglamawknak?\nDCN: 1) Bawi Vung hla ci 19 hi cu Conlaam ni, lungawi nikhua poh ah sak a thiang thluh.\n2) Dar Luan hla cu thih nikhua le tohpit nikhua ah an sak.\n3) Lian Dang hla khal siat ton nikhua lawngih sak mi a si. Lungawi\nnikhua ah an sak kel lo. Chin Nunphung hlabu rak lei awla, na siar\ntikah an hmannak na thei mai ding.\nCT: Hmailamah teh cangan na tum vivo maw?\nDCN: Tum vivo ee.\nCT: Cabu si lo, article dang teh ziangzat na ngan zo?\nDCN: Article cu 30 hrawng ka ngan hnuaihni zo.\nCT: Tulai kan calai dinhmun na hmuhdan le calai-mipawl hnenih ruahnak le duhsaknak na hlan duh mi?\nDCN: Ni iang thing pok bangin, ‘Cepa thangih ka awh laileng’ tiin biar-am cah le cah tin kan ttang ttengtteng si’n ka hmu. ‘Si le khuairem’ kan ti hlan sung cu nam linglet hum thawn kan bangaw. Sakhi a dangah, conkiang a dangah ti kan hluan ding.\nCT: Chinland Today hrangah hla fing khat ten in phuahsak thei awla kan lungawi zet ding.\nDCN: Khuatehla ka lo phuahsak ding aw: Lungthin fim tla’n lam tha kau len rak sial au, Laiphun kengtu ah nonawn ni bang tlang thlang au.\nCT: Thu tampi in ruah, in hlawmnak parah CT a lungawi tuk.\nDCN: Kei tla tampi ka lungawive.


Breaking News: Malaysia Ram Malindan Khuapi Ah Lawng A Let, Kawlram Mi An I Tel Ve – Chuncha News\nLawnglet Ah Kawlram Mi An Tel Ve; 27-6-2020 Malaysia ram ihum Pirak ramthen / Malindan Khuapi ih ngate kai ih hlawhawknak ih hnatuan pawlcu lawng an to lai ah thlisia hrangin a nuai ciamco ih an lawng cu tidai sungah a pil” Cutivek ih vansiatnak tongtu pawl lak ah Kawlram Mon Ram ihum le Țhawai khuapi ihum tla an tel ve ti si. Minung paziat an thi / an dam timi a fiaghrih lo.\nMalaysia ram ah Tipi thuanthum ih ngahawltu pawl vansiat an tong tiih an timi thu a si ruangah ka run ngan venak si. Ka lungawi. Ref: Hezahkiah Oote\nNote, Video hi a link lak thiam a si lo caah a zoh duh tu nih zangfahnak tein hezakhiah Oote fb ah zohkhawh a si lai.\nThawngpang dang>>>Karen nu pakhat cu Zwekapyin tlangcung akai ii tutiang a rak tum tthan tilo tiah an chim.Karen Ramkulh, Hpa-an myo,an timi nu cu Zwekapyin tlang par ah a kai ii arak tumtthan lo caah kawl dingin an khua mi nih an I timh tuah.\nTutang I a tlau mi nu hi kum 20 te minung asi tiah an chim.Amah hi Myawady myo ah a ummi Ma Yar Chi Myint Myat, Hpa-an University ah akai lio mi asi tiah an chim. Nizaanchunah aamah tein Zwekapyin tlang ann timi ah a kai I tutiang a rak tumtthan tilo caah an chungkhar hna cu lungrethei le vansang in an um ko tiah an chim.Manu ii a chungkhar hna nih Mipi sinah thawngthei ternak an tuah chih hna.June 26, tuzin ah Fire Department I minung30 hrawng nih kawlhram an thok, a kainak tlang Zuaikapyin tlangpar le adangdang hmun ah heih tiah an kawl cuahmah asi tiah an chim.\nTlang hram ah a bike cu a um kelih umin, a kedam cu tlangpar tlaser kiangah hmuh a siih a biketawh khal hmun pakhat ah hmuh a si. Hi fala ih hlohnak hi nazi 24 kim zoin, tuisun simlam tiang an hmu thei hrih lo. Khua a thim zik thlang ruangah a hawl an colhsan hrihih thaizing June 27 ah an hawl pehsal ding tiah theih a si.\nA thi ning cu lamtlang atlai, hihi mi pakhat nih maw an nam maw silo le amah nh dah amawngh kho ti lo ruangah dah a tla ti fiang tein an thei rih loAn kawl nak ah ahmasa cem ah Mawtaw cycle tawk an hmu hmasa cu pe 300 hrawng ai hlat nak ah amah ruak cu an hmuh tiah an chim. Crd: Si Thu Maung.


Denmark Ih Millionaire Nu - Chinland Today Media\nDenmark Ih Millionaire Nu\nDecember 21, 2012 4:13 am·0 comments\nMi vanṭha hrimhrim tla an rak um ih zuamnak ruangah mi neinung ih cangsuak khal siarcawklo an rak um thotho.\nTui baihte ihsin Denmark ram ih minu leitlun millionaire ih ra cangsuak thuhla hin mi ziangmawzat phurnak a pe hrimhrim dingah a zum um zet a si.\nGlobal shoe company Ecco neitu Hanni Toosbuy Kasprzak, 55 ih mineinung lang bang asinak ih dunglam ah harsatnak tampi le thuthup phum-aw a um a si. Kum ziangmawzat liam ahkhan Hanni ih pa Karl Toosbuy cu Copenhagen ah feh in amahte nunbul thok dingah a rak um. Hanni ih pa cun, an mawṭaw, an inn pawl a zuar hnu ah Denmark ramtṭhing lam pan in a feh. Cunah Hanni hi kum 5 lawng a rak si lai.\nA pa cu kum 17 a si lai ihsin but tuah a rak zir zo. 1963 ihsin factory siat tung ding, dingah a pum a rak pe aw. Nauhak ihsi but tuah thiam a si ruangah but hruh nuam le nuam lo pawl khal a thei ṭheh. Ahleice in, Italy pawlih but tuah cu a tet thei tukih cuvek pawl tla ka zoh hliah zawk rero tiah a pa cun a rak sim dah. But hruh nuam thei dingah a rak tuah thok ih a cangvaihnak a lang vivo ruangah 1999 ah a thuhla pawl mipi theih dingah cabu thawn an suah.\nVansiatthlak zetin a pa cu 2004 ah leitlun a suahsan. Asinan, a fanu Hanni cun a pai Ecco chairman dinhmun a kaih sak thei. Tu dinhmun ahcun Ecco cetzung cun leitlun ih but ziangvek khal a tuahsuak ti thei a si zo. An company cun nikum ah billion 1.3 lenglo but an zuar suak ih tuikum ah 16 % tlukin an khawng tam bet.\nEcco hin hnaṭuantu 20,000 lenglo, ram 50 lenglo ah a nei ih nunau mipa le nauhak but pawl tiangin an tuah. Kum 2013 leitlun milian hrilawknak ahcun a lang ban ciacia tiah tarlang a si. Tuik kum ah an company 50th a kimnak an lawm sal zo.\nEbola T’ih ruangah Malta In Lawngpi Dilnak A Hnawng\nSuu Kyi In A Pa Mang Sal\nSummit Thu Tluk Nak Tuah Thei Hrih Lo\nDenmark Ih Copenhagen Synagogue Ah An Kap Aw\nSexy Bik Ram Pawl\nNun Lungawinak Khuiah A Um?\nAmerica pa James Foley Lu Tansak Tupa Thei Zo ; Rapper Bary


China an huattuk taakah India cozah in Dragon Fruit hmin a thleng | Falam Online Media\nChina an huattuk taakah India cozah in Dragon Fruit hmin a thleng\nIndia Prime Minister Narendra Modi suahsemnak Gujarat ih ramkulh cozah cun Dragon fruit hmin cu a China hmin tuk ti`n Kamalam (Lotus) tiah official in a thleng.\nIndia le China ram cu ui le mee vek rori`h huaaw an si ih tukhalah ramri cuhaw in an hmuaw thiamlo. An ramhnih karlak thubuai ruangah India cozah in China ramsuak TikTok app telin China tuah mobile app tamzet cu ramsung ah hmang lo dingin a rak phit dah zo.\nIndian state decides to rename dragon fruit because of name's "association with China"https://t.co/GJWPOVpsJ6\nTuṭum ih Dragon fruit hmin an thleng nak san khal China an huat tuk taakah a China hmin tuk ti rori ih thleng men mi a si.\nAsinan, Gujarat Chief Minister Vijay Rupani cun a mawi nakah ti`n “tihrim awknak zianghman a um lo. A hmin thawn a milaw lo. Dragon fruit pianhmang cu Lotas par vek a si. Curuangah Gujarat cozahpi cun a pianhmang thawn milaw dingin Sanskrit hmin (Kamalam – Lotas) ah an thleng” a ti.\nBJP's new party symbol 'Kamalam'. 😅😅 pic.twitter.com/to4ldSCafa\n— DC Yayavar (@DCYayavar) January 20, 2021\nLotas par cu India PM Modi tei` party BJP symbol a si ih party sungtel MP Vinod Chavda in “Lothlo pawl in a hmin thleng dingin ka hnen ah thuburnak an nei. Ramkulh cozah hnen ih ka simthei hnu, mipi authawng ngai in ramkulh cozah in a hmin a thleng ngaingai cu ṭha ka ti zet ih ka lungkim zet. Tu ahcun Dragon Fruit cu Gujarat ramkulh sungah Kamalam tiah kan ko thlang ding” a ti.\nDragon Fruit hmin thleng thuthawn pehpar in India ram mipi ṭhenkhat cun nasaten an soisel ih thilṭulmi a si lo ti`n an au.\n#dragonfruit 😅😅😅 #Kamalam pic.twitter.com/amnQII9a2U\n— Gopalkrishna (ಗೋಪಾಲ್ ಕೃಷ್ಣ) (@1Paramaatma) January 20, 2021\nBJP party thawn zuamawzettu Congress party ih sungtel Manish Doshi khalin “ramkulh hrang ṭuansuakmi khih hmuh ding pipa an nei lo ruangah mipi ciithlum an barh menmi a si” a ti.\nThis is bananas, but we are not the one saying it.#DragonFruit #Kamalam #Dragon #BookMyShow #Banana pic.twitter.com/csgvRdwdeW\n— BookMyShow (@bookmyshow) January 20, 2021\n← Conor McGregor Vs Dustin Poirier – Betting result\nMidamlo besia pakhat ruangah Falam Siizungpi OPD an phit sung →\nTuhnu kum 30 sung ih US ramsung tilik nakding hmun pawl Official in update\nSuak theilo dingin Covid 19 nat neitu` Inn an phit sak, Mipi LungAwiLo\nDonald Trump in a duh lo khal le @POTUS twitter account cu President-elect Joe Biden pek an tum


Kraftwerk - Page 40 - BlahBlahCafe\nPost Posted Thu May 07, 2020 3:41 am\nRIP Florian. Heavy loss.\nPost Posted Thu May 07, 2020 2:34 pm


Tahan : Ralkap pawl in hmai an nor, Rocket Bomb le Machine Gun an hmang - Falam Online Media\nTahan ah ralpi a tho ih mipi tuahmi ralkham/ziinkham pawl cu ralkap le palik pawl in RPG (Rocket-propelled grenade) bomb le Machnine Gun hmang in an ṭhiat sak ih mal teten hmai an nor tiah ramsung media ṭhenkhat in an tarlang.\n“Tahan khuasung cu ralram a bang zo. Cawplecilh in meithal puak thawm a thang. Bomb khal a malbik voi 10 hrawng cu a puak zo ding. Ralkap pawl in cerek tampi tlemmi Machine gun khal an hmang” tiah Tahan khuasa mipakhat in a sim.\nTuisun, mipi le ralhrang pawl an kah aw hnu, minung 10 luan in hliamhma an tuar zo ih nunnak liam khal mi pahnih an um zo tiah theih a si.\nOnline ih an tarlang mi ṭhenkhat ahcun ralkap le palik hi hmun dang ta khal an cah bet ti a si ih kahawknak hi olaiten a dai hrih lo dingin a lang.\nChinpa pakhat cun “Kalay ah kahawknak a thlen zo tikah, mipi’n a rang thei bikin Meithal țha kan țul. Thin a pit, riah a sia, Meithal thawi kan țan thluh lawlaw a țul zo.”\n“Rinsanmi upapawl meithal țha ngah thei dan ding, in ngaihtuah pi hramuh law. Kalay Myo mi ralṭhapawl upatnak kan lo pe. Ral lo kappawl kut ihsin mual in liamsantu pawl lo ui zet le riahse zet cingin upatnak kan lo pe.\n(Nan thisen, nan nun hlannak a lak hrimhrim lo ding).” tiah a tarlang.\n← Dothlengnak ah Nuralṭha Dawt Hnem Sung (Aa Khu) ih Nunnak Liam\nCNA/F bawmnak kan ṭul, In bawm ngam lo khalle an Meithal tal in hmangter hai seh – Mino Auaw →\nChin mi in Numi kan hmuhdan Thleng A Cu Zo\nAung San Suh Kyi in kum 10 sung in Hruai theinak dingin Thlacamsak a ṭul – Dr. Run Bik


Pakistan Cozah A Tal Buai Zik Rero - Chinland Today Media\nPakistan Cozah A Tal Buai Zik Rero\nJanuary 14, 2012 6:44 pm·0 comments\nVOA, BBC | January 14\nPakistan ram cozah sungih buai nak thufeh rero cun tthanlam a pan vivo ih Defence Secretary Lt. General. Naeem Khalid Lodhi cu ban ter asi.\nPrime Minister.Yousuf Raza Gilani cun ralkap hotu hlun Lt, General, Lodhi hi Cozah leh ralkap kar lakih buainak suak dingih thuhla tawlrel thup rerotu a si ruangah banter a si tiah a simih, a aiawhtu ah Cabinet Secretary, ttuanlai Nargis Sethi retcih a si.\nRelzo vekin President, Asif Ali Zardari in ralkap hotu sungah Pakistan Cozah hlawnthlak tumtu an um tiih thei in US ih Pakistan ram palai Hussain Haqqani cun Pakistan ram Cozah run dingin America Cozah hnenah bawmnak dilih ca ngan dingin ca a nganter tiah theihsuak a siih, himi ihsin Pakisatn Cozah leh ralkap hotu pawl lakah buainak hi a suakih thawkih theih asi. Pakistan ram Prime Minister, Yousuf Raza Gilani in tui kandung naite ih China ram a tlawn nakah Pakistan ram ralkap hotu leh Intelligence hotu pawlcu ram danpi zah lo ah a rak puhzo ih, Curuangah ralkap hotu General, Ashfaq Kayani leh ISI hotu Lt, General, Ahmed Shuja Pasha cun an lungawilo thu Suprime Court ah an rak thlenzo.\nHiti vekih ralkap leh Cozah karlakih thubuai vakkual rero a um laiah Court sangbik cun Pakisatn ram Cozah cu eiruk khamnak dan khohkhah tuahttha duhlo ah a rak puhbetih, tui dinhmunah Pakistan Cozah cu a talbuai rero ih ruah a si ruangah Opposition pawlcun Cozah cu Pakistan ram danpi kilhim theilo ah puhin hrilawknak tuah zamrang dingin an rak nawr rerove thung.\nHiti vekih an ram a buailaiah President, Asif Ali- Zardari cun mizan sunah Dubai a pan leh ih, Siizung um dingih feh a si tiih relmi cu a sinan mi tampi cun tulai an ram buainak thuthawi rakrel cawhpolh khal an um ih, mi hrekkhat cun molawm dingih feh a si rakti khal an umih, leitlun ram dangdangih politician pawlcun Pakistan ram Cozah dinhmun an zoh nakah thil danglam tumzet pakhatkhat a hersuak aw dingah zum nak an nei\nPakistan President Inn Bomb Ih Puah Theilo Dingin Sak\nPakistan Ramah Kristian Nunau Pakhat That Ding


Tlangval : A ngei cang mi nih’Theih ding thil phun7 – Onlinenungak\nTlangval : A ngei cang mi nih’Theih ding thil phun7\n1. Ler hi poinak a um lo, sinan tlangval nei zo na si ahcun na tlangval hnen lawngah ler thlang aw. Mipa dang va ter ciamco ding a si nawn lo (Pasal nei zo hrang khal si thotho). 2. Tlangval neih zo hnuah messenger tivek in tlangval dang thawn duhdawtnak lamah capohawk ciamco ding a si nawn lo (Pasal nei zo hrang khal si thotho).\n3. Na tlangval hi na duh tuk ruangah na taksa va pe pang hrimhrim aw hlah. A lo ngiar ih a lo dil rero khalah pe cuang aw hlah. Na taksa duh ruang men ih a lo bummi khal si thei, curuangah na duh tukmi tlangval parah fimkhurten um sawn lam aw.\n4. Na tlangval kha mi neinung an si pang khalle na duhmi thil le ri leih dingin ngen leuhleuh țheu aw hlah, a thinlung ten a lo țih pang ding. 5. Leh hnuih thubuai nan run neih lonak ding hrangah na tlangval ih thinheng theimi thuhlapawl cu fiangten simfiang thluh aw (Pasal nei zo hrang khal si thotho).\n6. Tlangval hmaiih mithmai nau duh lo ruangah mai si lo mi tiangtiang va porhawk tuk ciamco ding a si lo. 7. Na tlangval nih a ra lo len canah nan sinak, na hnațuan le na nu le pa kha zahpi hrimhrim hlah aw (nan dinhmun le nan sinak kha theiter sawn lam aw).